Skoazell:Enporzhiañ ur restr - Wikipedia\nSkoazell:Enporzhiañ ur restr\nEnporzhiañ ur restr[kemmañ | kemmañ ar vammenn]\nA-benn enporzhiañ ur restr, implijit skoazeller enporzhiañ Wikimedia Commons, sellit m'ho peus trawalc'h a wirioù evit en ober (oberennoù nevez krouet ganeoc'h, oberennoù en domani foran, oberennoù dindan lañvaz frank kenglotus).\nAr skeudennoù ha restroù liesvedia a zo kreizennet war Wikimedia Commons, ur vediaoueg voutin d'an holl raktresoù Wikimedia. Evelse e vo prest ho skeudennoù da vezañ implijet e Wikipedia an holl yezhoù. An holl skeudennoù-se a zo embannet dindan lañvaz frank : pep hini a c'hall implijout, kemmañ, gwerzhañ anezho gant ma vo meneget ho aozer.\nA-benn enporzhiañ ur skeudenn e rankit bezañ kennasket gant ho kont. Ar gont-mañ a ya en-dro gant Wikipédia ha Wikimédia Commons (ha raktresoù all ar Wikimedia Foundation).\nDoareoù da enporzhiañ ur restr[kemmañ | kemmañ ar vammenn]\nC'hwi eo aozer ar restr[kemmañ | kemmañ ar vammenn]\nTennet ho peus ur skeudenn ha n'eo ket dindan gwirioù aozer pe copyright ar sujed ? Neuze ez eus tu deoc'h enporzhiañ ar restr war Commons dindan ul lañvaz frank kenglotus, evit enlakaat ur skeudenn e-barzh ur pennad Wikipedia.\nTu 'zo deoc'h enporzhiañ an oberennoù bet krouet ganeoc'h (pe gant ur mignon en ho anv). Kement-se a zo gwir evit ar skeudennoù hag ar videoioù :\ngweledvaoù natur, loened, plantoù ;\npersonelezhioù publik pe tud skeudennet e-pad manifestadegoù publik.\nobjedoù a-vez implijet, hep perzh arzhel ;\ngrafegoù, kartoù, diagramoù, sonioù bet krouet ganeoc'h ;\nDalc'hit-soñj : en ur rannañ ho oberenn war Wikipedia Commons, aotreen a reoc'h an implij, an eilañ, ar c'hemmadur hag ar gwerzh hep ma vefe goulennet diganeoc'h.\nAn oberennoù krouet pe awenet gant unan bennak all n'int ket asantet. Dre ziouer, n'eus ket tu enporzhiañ oberenn unan bennak all pe un oberenn derevet. Kement-se a endalc'h :\nal logoioù ;\nar goloioù CD ha DVD ;\nar skeudennoù bruderezh ;\nan tapadennoù skramm abadennoù skinwel, filmoù, DVDoù ha poelladoù ;\nan tresadennoù tudennoù skinwel, bandenn treset, filmoù, memes m'eo bet treset ganeoc'h ;\nar skeudennoù bet tapet en ul lec'h publik a n'eus ket eus ar frankiz gweledva (kemmus hervez ar broioù)\ndarn vrasañ ar skeudennoù kavet war an internet.\nEstreget evit :\ntu zo deoc'h enporzhiañ oberenn unan bennak all m'eo bet aotreet gant an aozer an implij, an eilañ, ar c'hemmadur, ar gwerzh (peurvuiañ meneget gant lañvazioù CC-by pe CC-by-sa) ;\ntu zo deoc'h enporzhiañ ho skeudennoù arz, delwennoù pe savadurioù kozh en domani publik (kemmus hervez ar vroioù).\nAdtapet diwar « https://br.wikipedia.org/w/index.php?title=Skoazell:Enporzhiañ_ur_restr&oldid=1770099 »\nKemmoù diwezhañ degaset d'ar bajenn-mañ d'an 18 Gwe 2017, da 19:09.


Robert Charles Wilson (2010)\nRobert Charles Wilson (ganet e 1953) a zo ur skrivagner skiant-faltazi amerikan o vevañ e Kanada. Degemeret en deus ar Priz John W. Campbell, meur a briz Aurora ha daou priz Philip K. Dick. E 2005 e c'hounezas e romant Spin ar priz Hugo. E Concord, Ontario emañ-eñv o chom, e-kichen Toronto.\nE zanevell gentañ a embannas en Analog Science Fiction dindan an anv Chuck Wilson. Brudet eo evit ar preder a liv e bersonajoù gantañ hag evit dibarded e demoù.\nAdtapet diwar « https://br.wikipedia.org/w/index.php?title=Robert_Charles_Wilson&oldid=1883859 »\nKemmoù diwezhañ degaset d'ar bajenn-mañ d'an 26 Eos 2020, da 15:17.


Roen - Wikipedia\nDiazad ar Roen\nTrede brasañ stêr Europa eo ar stêr Roen, 1 232,7 km hed dezhi, goude ar stêr Volga (3 530 km) hag ar stêr Danav (2 850 km).\nDiv andon zo d'ar stêr Roen, e kanton Grizon e Suis : ar Vorderrhein « Roen gentañ » en norzh da Lai da Tuma (Lenn Tuma, Tomasee en alamaneg) a lakaer da andon bennañ daoust ma'z eo hiroc'h an adstêr Rein da Medel er c'hember gant ar Vorderrhein e-kichen Disentis.\nEus al latin Rhēnus, amprestet digant ar galianeg Rēnos, kar d'ar gerioù keltiek rían « mor ; dourredenn » en heniwerzhoneg ha rhewyn « ruzel, gouver » e kembraeg, diwar ar wrizienn indezeuropek *h₃reiH- « redek, ruilhal, fluañ ».\nEus ar wrizienn-se e teu anv ar stêr en holl yezhoù (sellit ouzh he anvioù e bann ar yezhoù amañ a-gleiz).\nAndon ar Roen e Lai da Tuma, Graubünden, Suis\nAr Roen e Düsseldorf\n(fr) e-RIS — Service d'information fluviale du Rhin Supérieur\n↑ Xavier Delamarre, Dictionnaire de la langue gauloise, eil emb., Pariz, Errance, 2003, p. 256.\nAdtapet diwar « https://br.wikipedia.org/w/index.php?title=Roen&oldid=1989542 »\nKemmoù diwezhañ degaset d'ar bajenn-mañ d'an 29 Ebr 2022, da 19:50.


Pajenn:Perrot - Bue ar Zent.djvu/79 - Wikimammenn\nPajenn:Perrot - Bue ar Zent.djvu/79\nSonj Yan oa mont da advokad ha gonit e lod eus gloar ar bed. Mes epad ma oa oc’h ober e studi, e reas anaoudegez gant eur pôtr eus e oad hag eus e renk, eur spered kaer a zen hag eur c’hristen birvidik, e hano Bazil. Ar vignoniach a zavas etre an daou zen yaouank-man a roas d’an Iliz unan eus he brudetan bugale, rak Yan a oe gonezet, tamm ha tamm, gant e vignon. Da dri bla warn-ugent e oe badezet, da nao bla ha tregont, beleget ; da hanter-kant\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/79&oldid=141098 »


(Adkaset eus Ubu Roi)\n5.2 Ar pezh e galleg\nMAMM UBU — Oh ! ase zo traou brav c'hoazh eta, Tad Ubu, pesort mell voyou zo ac'hanoc'h.\nTAD UBU — Ma vijen roue, me lakaje sevel evidon ur chipilinenn vras e-giz an hini am boa en Aragon hag a zo bet laeret divaezh diganin gant an Spagnoled.\nEr-maes ec'h a an Tad Ubu en ur laoskel an nor da stlakal.\nAr pezh e galleg[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Ar_roue_Ubu&oldid=1843171 »\nKemmoù diwezhañ degaset d'ar bajenn-mañ d'an 6 Eos 2019, da 15:41.


Enklozadur - Wikipedia\nC zo un enklozadur eus A hag un ezklozadur eus B.\nE yezh an douaroniezh e vez graet enklozadur pe sankenn diabarzh eus un tamm douar zo gronnet penn-da-benn gant un tiriad diavaez all. Ma vez an aotrouniezh war an douar-se gant un vro all e vez lavaret ez eo un ezklozadur pe ur sankenn diavaez eus ar vro-se ivez.\nDiwezhat a-walc’h eo deuet keal an enklozadur d'ober e dreuz e luc’haj an diplomategezh. Ne vez ket kavet e saozneg a-raok 1868. Amprestet eo bet ar ger enclave gant ar yezh-se digant ar galleg a oa yezh an diplomategezh, al lingua franca, d'an ampoent. Ster ar ger er yezhoù-se a zeu eus al latin diwezhañ inclavatus a dalvez prennet, alc’hwezet (eus al latin diwezhañ clavis, alc’hwez). E brezhoneg eo bet savet ar ger diwar ar rakger en (diabarzh) ha klozañ (serriñ). Kavet e vez ken abred ha geriadur Vallée e 1931. Keal an ezklozadur, diwar ar rakger ez (diavaez), zo en em zispaket e bed an diplomategezh e-tro 30 vloaz war-lerc’h hini an enklozadur.\nMeur a abeg zo da diriadoù zo da vezañ enklozet. Abegoù istorel, politikel pe douaroniel. Takadoù zo, da skouer, zo deuet da vezañ enklozadurioù traken peogwir e oa bet cheñchet naoz gant ur stêr.\nDiaezamantoù fraezh a sav diwar bevañ en un enklozadur. Emglevioù liesseurt zo da vezañ kavet etre meur a vro evit ar chomlec’hioù, an tredan pe ar gwirioù tremenerezh. Setu perak eur tuet da glask en em zizober anezho ha kalz enklozadurioù a oa en amzer dremenet zo bet diverket bremañ.\nE diabarzh ur vro zoken e oa niverus an enklozadurioù relijiel er Grennamzer. E Breizh eo brudet parrezioù enklozet eskopti Dol dreist-holl. E Bro-Saoz e veze graet peculiars eus ar parrezioù enklozet.\n1 Stadoù enklozet\n2 Stadoù arvorel\n3 Troc’hadoù arvorel\n4 Enklozadurioù gwirion\n5 Enklozadurioù "er fedoù"\n6 Enklozadurioù isvroadel\n7 Enklozadurioù etnek\n9 Gwelet ivez\n10 Liammoù diavaez (e saozneg)\nStadoù enklozet[kemmañ | kemmañ ar vammenn]\nLesotho (e gwer) zo enklozet-mik e-barzh Suafrika.\nStadoù zo zo enklozet o ziriad penn-da-benn en ur Stad all. Setu n'int ket ezklozadurioù. 3 Stad zo evel-se :\nRepublik San Marino, enklozet en Italia\nKeoded ar Vatikan, e kêr Roma, en Italia\nRouantelezh Lesotho e diabarzh Suafrika\nGwelet ivez Roll ar broioù dezho harzoù gant ur vro all hepken.\nStadoù arvorel[kemmañ | kemmañ ar vammenn]\nStadoù zo a c’hall bezañ enklozet e Stadoù all, war-bouez ul lodennig arvorel bennak eus ar vro a c’hallont drezi en em zigeriñ war-du ar mor bras. Un tamm trepasig n'eo ken koulskoude.\nAr Stad heverkañ evel-se eo Gambia a vije enklozet klok e-barzh ar Senegal paneve ur vandennig 50 km a-hed aod ar meurvor atlantel.\nSultanelezh Brunei e diabarzh Malaysia. Brunei a ya div lodenn arvorel distag d'hec’h ober. Gallout a reer sellet ouzh distrig bihan Temburong evel un ezklozadur eus Brunei pe evel un enklozadur e Malaysia. Amañ koulskoude ez eo astennet gorread ar vro gras d'ar 'vandenn arvorel'.\nPriñselezh Monaco e Frañs.\nHa pa vefe stok Portugal, Korea hag Iwerzhon ouzh ur Stad all hepken, ez eo bras a-walc’h an digor anezho war an doureier etrebroadel evit na vefe ket sellet outo evel ouzh damenklozadurioù. Kemend-all a c’haller lavaret diwar-benn Breizh e-keñver Frañs.\nTroc’hadoù arvorel[kemmañ | kemmañ ar vammenn]\nTiriadoù zo n'haller mont dezho nemet dre dreuziñ an doureier etrebroadel. Graet e vez troc’hadoù eus ar vammvro anezho kentoc’h eget enklozadurioù rak n'int ket enklozet a bep tu gant tiriadoù estren. Da skouer :\nKêrioù spagnol Ceuta ha Melilla war aod hanternoz Maroko.\nTrevadenn vreizhveuriat Gibraltar war aod su Spagn.\nTroc’had Oecussi-Ambeno eus Timor ar Reter e diabarzh lodenn indonezian Timor (Timor ar C’hornôg) a c’haller diraez dre vor.\nCabinda, un tamm douar e norzh e vammvro Angola gennet etre Republik Demokratel Kongo ha Republik Kongo.\nTiriad rusian Kaliningrad etre Polonia ha Lituania a yae d'ober hanterenn norzh proviñs c’herman Prusia ar Reter a-raok an eil brezel bed ha bet un ezklozadur anezhi goude ar brezel bed kentañ.\nKalz broioù zo dezho troc’hadoù arvorel n'hallont ket bezañ tizhet war-eeun adal ar c’hevandir nemet dre vor pe dre aer. Skouer splannañ an degouezh-mañ eo Alaska distag eus ar peurrest eus ar Stadoù-Unanet dre Kanada. Div lodennig vihan all eus SUA da nebeutañ n'hallont bezañ tizhet nemet dre Kanada : Point Roberts e gwalarn Washington hag an Northwest Angle e Minnesota, ur c’hourenez a hed al Lake of the Woods. E lodenn su pellañ Kroatia eo rannet darn eus kontelezh Dubrovnik-Neretva eus ar peurrest eus ar vro dre un trepasig moan e Bosnia ha Herzegovina.\nGwelet ivez: Roll an enklozadurioù etrebroadel hag ar roll er pennad Ezklozadur.\nEnklozadurioù gwirion[kemmañ | kemmañ ar vammenn]\nGraet e vez enklozadurioù gwirion eus an tiriadoù zo beli ur Stad warno met n'haller ket mont eno hep treuziñ ur Stad all. Skouer vrudetañ an degouezh-mañ a oa Berlin ar C’hornôg a-raok adunanidigezh Alamagn a oa, er fedoù, un ezklozadur eus Alamagn ar C’hornôg e Alamagn ar Reter ha, dre se, un enklozadur e Alamagn ar Reter. Ouzhpenn, tammoù douaroù bihan eus kornôg Berlin a oa distag eus an tamm brasañ, lod anezho war-bouez un nebeud metroù traken. Hervez lezenn e oa meret Berlin penn-da-benn gant ar pevar galloud kevreet, ar pezh a dalveze n'halle ket Berliniz ar C’hornôg kas danvez kannaded d'ar parlamant e Bonn ha n'o doa ket keodedourien Berlin d'ober o c’hoñje.\nE-touez an enklozadurioù niverus zo bet en Europa ur mare zo bet, ne chom mui nemet ar re-mañ :\nKêr Baarle e su an Izelvroioù a ya d'hec’h ober kumun Baarle-Hertog, ur strobad 22 enklozadur belgat en Izelvroioù ; ha kumun izelvroat Baarle-Nassau dezhi 3 enklozadur e Belgia, en o mesk unan e diabarzh un enklozadur belgat.\nBüsingen en Alamagn zo un ezklozadur e kanton Schaffhausen e norzh ar Suis. Ur stroll 5 enklozadur bet krouet gant un hent-houarn zo ivez en Alamagn etre kêrioù Roetgen ha Monschau (e su Aachen). Dindan beli Belgia emaint.\nKêr Campione, en Italia zo enklozet e kanton Ticino e Suis, ha pa vefe meret, war ar pemdez, e-giz ul lodenn eus Suis. Heuliañ a ra reolennoù maltoutel Suis, implijout a ra al Lur Suis hag an annezidi anezhi ne baeont tamm tailh ebet da Italia. Dindan beli Italia emañ koulskoude.\nKêr gatalan Llívia, zo un ezklozadur e su Frañs, un nebeud kilometradoù diouzh Priñselezh Andorra.\nE reter Belarus, ez a div vourc’h d'ober ezklozadur rusian San'kovo-Medvezh'e.\nKêriadennoù Ormidhia ha Xylotimbou e Kiprenez gronnet gant Bon emren Dhekelia dindan beli Breizh-Veur. E diabarzh ar bon eo stag kreizenn dredan Dhekelia ouzh Kiprenez ha pa vefe gronnet gant douaroù breizhveuriat ha divlodennet ouzhpenn gant un hent breizhveuriad.\nEn Armenia ez eus tri ezklozadur eus Azerbaidjan. Daou anezho zo bourc’hioù e biz Armenia. An trede anezho zo lec’hiet e norzh korn-bro Nakhchivan (a zo un troc’had eus Azerbaidjan gennet etre Armenia, Iran ha Turkia).\nDiouzh an tu all ez eus ivez un ezklozadur armenian e gwalarn Azerbaidjan.\nEr-maez Europa e kaver enklozadurioù en Azia :\nMadha zo un tamm douar eus Oman enklozet en Emirelezhioù Arab Unanet (EAU). Enni emañ tiriad bihan Nahwa, un enklozadur eus an EAU e diabarzh Madha.\nWar harzoù India ha Bangladesh e distrig indiat Cooch-Behar ez eus 92 ezklozadur eus Bangladesh. Heñveldra, 106 ezklozadur indiat zo e diabarzh Bangladesh. Enframmet ez eus 21 eus an ezklozadurioù bangladeshat en ezklozadurioù indiat. 3 eus an ezklozadurioù indiat zo enframmet en ezklozadurioù bangladeshat. En ezklozadur indiat brasañ Balapara Khagrabari ez eus un ezklozadur bangladeshat Upanchowki Bhajni zo enni ivez un ezklozadur indiat anvet Dahala Khagrabari.\nTraoñienn Fergana, un takad ma kej Kyrgyzstan, Tadjikistan hag Ouzbekistan, zo enklozadurioù niverus enni. Gronnet eo Barak, ur vourc’hig Kyrgyz gant Ouzbekistan. Kêr tadjik Sarvan zo e-barzh douaroù Ouzbek ha bourc’h tadjik Vorukh a-gevret gant un tamm douar bihan e-kichen Kairagach zo enklozet e douaroù Kyrgyz. Kêrioù Ouzbek Sokh ha Shakhimardan evel an daou diriadig ouzbek bihan zo eus Qalacha ha Khalmion e norzh Sokh zo gronnet holl gant douaroù Kyrgyz.\nTri strollad enezennoù gronnet gant doureier tiriadel ur Stad all a c’haller kaout ivez :\nInizi Malawiat Chizumulu ha Likoma zo e-barzh doureier tiriadel Mozambik war Lenn Nyasa.\nEnez Martin Garcia eus Arc’hantina zo gronnet gant doureier tiriadel Uruguay ar Río de la Plata.\nStrollegezh tramor Frañs Sant-Pêr ha Mikelon zo gronnet gant doureier tiriadel Kanada. Takad Frañs a ya 24 milmor (44 km) tro d'e ober. Gras d'ur ganol a 10,5 milmor (19 km) hed e c’haller tizhout an doureier etrebroadel.\nAn aezamant bevañ e seurt tiriadoù a c’hall cheñch kalz hervez al lec’hioù. Dre vras en Europa a-vremañ eo termenet pizh an traoù ha dieub eo an dud da fiñval eus an eil bro d'eben. En Azia avat eo tennoc’h an traoù p'eo bet savet an enklozadurioù diwar dizemglevioù war ar bevennoù termenet er feuremglevioù alies. Se zo kaoz da annezidi seurt enklozadurioù bezañ kondaonet da vevañ bac’het, d'ar gwashañ pe, da nebeutañ, da welet skoilhoù diniver oc’h en em zispakañ dirazo en o buhez pemdez.\nEnklozadurioù "er fedoù"[kemmañ | kemmañ ar vammenn]\nTiriadoù zo, hag int stag ouzh o mammvro a c’hall bezañ tizhet aesoc’h dre vont tre en ur vro estren abalamour ma'z int lec’hiet en un takad meneziek pe peogwir e tremen an hent nemetañ a ya di dre ur vro estren a-raok distreiñ war douaroù ar vammvro. Gallout a reer ober enklozadurioù er fedoù pe damenklozadurioù eus seurt douaroù. Kavet e vezont a-hed kalz a harzoù, dreist-holl ar re n'int ket difennet start. Stag int ouzh ar vammvro dre un tamm douar strizh hepken peurlisesañ. Setu aze skouerioù :\nKumun aostrian Jungholz zo gronnet a bep tu gant tiriadoù alaman war-bouez ul lec’h : kribenn ur menez.\nKleines Walsertal, un draoñienn eus Vorarlberg en Aostria n'hall bezañ tizhet nemet dre an hent a dremen dre Oberstdorf e Bavaria.\nKêriadenn Suis Samnaun n'halle bezañ tizhet e-pad pell nemet dre an hent a zeue eus Aostria. Diwar-se e voe laket ar gêriadenn er-maez eus tiriad maltoutel Suis e 1892. Ha dalc’het e voe d'an dra-se ha pa vije bet savet un hent dre draoñienn Engadine e 1907-1912.\nEvit abegoù heñvel eo bet lakaet traoñienn italian Livigno, nepell eus an harzoù suis, er-maez eus takad TGO an UE.\nKêriadennoù zo e reter Estonia n'hallont bezañ tizhet nemet dre hentoù a sank e-barzh douaroù Rusia. Bleinañ a c’haller war an hentoù-se hep tamm viza ebet met difennet eo chom a-sav a-raok distreiñ da Estonia.\nMeur a feurm war an harzoù etre Danmark hag Alamagn.\nRann gornôg pellañ Kontelezh Monaghan en Iwerzhon zo enni un damenklozadur a sank e-barzh Kontelezh Fermanagh e Norzhiwerzhon.\nBourc’h Macahel e biz Turkia n'haller mont di nemet dre hent Batumi e Jorjia ha stanket eo an hent e-pad ar goañv gant an erc’h.\nPoint Roberts (Washington) zo e penn ur c’hourenez a sank er su e British Columbia a-dreuz an 49vet ledredenn. N'haller mont di dre hent eus ar SUA nemet dre Kanada.\nEnklozadurioù isvroadel[kemmañ | kemmañ ar vammenn]\nA-wechoù, abalamour d'an istor pe d'an aezamant bevañ ez eus bet savet rannoù melestradurel e diabarzh ur vro, ha dre se ez eus douaroù stag en ur c’heñver melestradurel ouzh lodennoù all. Skouerioù diniver zo. Setu a-is darn anezho :\nKumun ar Genkiz-Yuzhael a zo enklozet-mik e-barzh hini Plouvalae.\nKêr Karaez a oa enklozet e-barzh kumun Plougêr war-bouez al lodennig strizh he dispartie eus Plonevell dre ar Stêr-Iêr. Unanet eo bet an div gumun e 1956 evit mont d'ober kumun Karaez-Plougêr.\nEskoptioù Breizh a oa enno parrezioù enklozet niverus eus eskopti Dol. Gwelet Roll ezklozadurioù Eskopti Dol.\nEn Aostralia, ez a Tiriad Kêr-benn Aostralia (Australian Capital Territory (ACT)) d'ober un enklozadur eus Kembre Nevez ar Su. Merañ a ra an ACT enklozadur arvorel distag Jervis Bay war aod Kembre Nevez ar Su ivez. Resisaat a ra bonreizh Aostralia (bet skrivet kent savidigezh an ACT) e rank al lec’h dibabet evit bezañ kêr-benn vroadel Aostralia bezañ enklozet penn-da-benn e-barzh Kembre Nevez ar Su.\nEn Aostria ez eo Vienna un enklozadur e Goueled Aostria. Dedennus eo notenniñ eo bet Vienna kêr-benn Goueled Aostria betek 1986 ivez.\nE Belgia ez eo Rannvro Kêr-benn Brusel un enklozadur eus Flandrez. Souezhus eo gwelet ez eo ivez kêr-benn Flandrez. Flandrez he deus un ezklozadur, kumun Voeren, tra ma'z eus ivez un ezklozadur gant Wallonia : kumun Comines-Warneton. Tiriad kumuniezh alamanegerien Belgia a ya div lodenn zistag d'e ober. Rannet eo gant ur gumuniezh c’hallegerien.\nE Bosnia ha Herzegovina ez eo daou enklozadur Orašje ha Odžak lodek eus ar C’hevread. Enklozet int etre Republika Srpska ha Kroatia ha distag diouzh ar C’hevread dre bandennoù tanav anvet Posavski koridor zo d'ar Republika Srpska. E-doug ar brezel e Bosnia e oa ivez meur a enklozadur kontrollet gant Bosnia ha Herzegovina a oa gronnet gant an arme serb. Sarajevo a oa ar brudetañ anezho. E-mesk an enklozadurioù all dindan seziz e oa Goražde, Srebrenica, Maglaj, Bihać hag Orašje (a oa stok ouzh tiriad Kroatia).\nE Brazil ez eo an Distrig Kevredadel (Distrito Federal) un enklozadur eus Stad Goiás. Pa voe krouet Brasília, kêr-benn ar vro ha rannvro velestradurel bennañ an Distrito Federal, (nemet e vije bet rakviret abaoe 1891), e voe kemeret e-tro 6,000 km² eus Goiás evit sevel an Distrito Federal er bloavezhioù 1950 ha diazezañ Brasília krouet neuze e 1960.\nE Sina, kontelezh Xianghe, kêr Sanhe ha kontelezh Dachang Hui eus proviñs emren Hebei a ya d'ober un ezklozadur lojet etre kumunioù Beijing ha Tianjin.\nE Kolombia, Bogotá, kêr-benn ar vro, zo un enklozadur e departamant Cundinamarca ha bez' eo ivez kêr-benn an departamant.\nE Frañs ez eus un ezklozadur ec’hon a-walc’h eus departamant ar Vaucluse en-dro da kêr Valréas e-barzh an Drôme. Perzh e oa Valréas eus perc’henniezhioù ar Pab e Frañs e-kichen Avignon. Holl int bet staget ouzh ar Vaucluse p'eo bet krouet an departamantoù.\nKanton Lanventie e departamant ar Pas-de-Calais a zo enklozet e departamant an Nord ivez.\nEn Alamagn ez eo Bremerhaven un ezklozadur eus Stad Bremen.\nDadra, ezklozadur eus Dadra ha Nagar Haveli, un tiriad eus an Unaniezh (Union Territory) zo un enklozadur gwirion eus Stad ar Gujarat\nDaman zo un tiriad all eus an Unaniezh zo un enklozadur arvorel eus Stad ar Gujarat.\nPondichéry zo un tiriad eus an Unaniezh a ya kêr Pondicherry ha Karaikal (enklozadurioù arvorel Tamil Nadu), Yanam (enklozadur arvorel Andhra Pradesh) ha Mahe (enklozadur Kerala) d'e ober.\nEn Indonezia, ez eo proviñs Yogyakarta un enklozadur arvorel eus proviñs Java Greiz a zigor war meurvor Indez er su.\nEn Italia, Comune di San Colombano, anvet diwar anv ar misioner iwerzhonat Sant Koulmkell zo un enklozadur eus Milano etre proviñsoù Lodi ha Pavia.\nE Japan, ez eo lec’hiet kêriadennoù Kitayama hag enklozadur kêr Kumanogawa eus prefeti Wakayama war an harzoù etre prefetioù Mie ha Nara.\nE Malaysia, tiriadoù kevreadel Kuala Lumpur ha Putrajaya zo enklozadurioù eus Stad Selangor.\nKontelezh Trebiñu zo un enklozadur e proviñs Araba, e Kumuniezh Emren Euskadi, ha hi stag ouzh proviñs Burgos e Castilla y Leon.\nValencia he deus un ezklozadur anvet Rincón de Ademuz etre proviñsoù Teruel en Aragon ha Cuenca e Castilla-La Mancha.\nE Suis ez eus enklozet daou ganton Appenzell e Kanton St. Gallen. Kanton Fribourg eus e du zo troc’hadoù anezhañ e diabarzh kanton amezek Vaud.\nE Stadoù-Unanet Amerika :\nKêr Glendale (Colorado) e kontelezh Arapahoe zo un enklozadur eus kêr ha kontelezh Denver.\nKêr Brookline (Massachusetts), just er c’hornôg da Boston zo un ezklozadur eus kontelezh Norfolk.\nNevez zo he deus votet kuzul-kêr kêr Killington (Vermont), d'an 2 a viz Meurzh, 2004 an disparti diouzh Stad Vermont evit mont gant Stad New Hampshire zo ar bevennoù anezhi 40 kilometr pelloc’h. Adkaset eo bet ar vot-se adarre e-pad un emvod eus ar c’huzul e Meurzh 2005 goude d'ur strollad annezidi bezañ savet ar goulenn votiñ war an divoud en-dro. Emañ Stad New Hampshire o studiañ an disrann, Stad Vermont avat a nac’h komz a-zivout ar c’hraf-mañ ha ne studio ket ar goulenn disrannañ.\nKêr Carter Lake (Iowa), bet e penn-kentañ er reter d'ar Stêr Missouri zo deuet da vezañ stag ouzh Nebraska e 1877 da-heul disc’hlann ar stêr he deus lammet er-maez eus he naoz hag he deus laosket lenn oxbow er reter eus kêr. Ur prosez hir ha padus a savas da-heul; a-benn ar fin e tivizas Lez-varn Uhelañ ar Stadoù-Unanet (Supreme Court of the United States) ne oa ket bet cheñchet an harzoù orin gant kemm trumm red ar stêr hag e oa c’hoazh Carter Lake ul lodenn eus Iowa. (Nebraska v. Iowa, 143 U.S. 359 (1892)). Un dekred klozañ a voe embannet gant al lez-varn evit leuskel Nebraska hag Iowa da sevel un emglev etrezo a zoujfe d'ar setañs, ar pezh a voe graet. (145 U.S. 519 (1892)).\nEnez Humarock, stag ent melestradurel ouzh Scituate (Massachusetts) zo bet dispartiet diouzh ar peurrest eus kêr gant barr Blizzard 1898 ma voe diheñchet genoù an North River. N'haller mont d'an enez nemet dre ur pont liammet ouzh Marshfield, Massachusetts.\nLodenn gornôgañ kontelezh Fulton e Kentucky a ya d'ober un tamm douar anvet Madrid Bend. Lec’hiet eo e-barzh ur pleg eus Stêr Mississippi, distag eus he mammstad. Neb a dreuzfe ar stêr adal Madrid Bend en em gavfe er Missouri; Hent nemetañ ar vro a ya penn er su betek an Tennessee.\nE 1895 pa voe savet an Harlem River Ship Canal en em gavas Marble Hill ur rann vihan eus norzh Manhattan en digenvez. Diwezhatoc’h e voe staget ouzh ar Bronx pa voe leuniet ouf Spuyten Duyvil. Ent melestradurel ez eo c’hoazh lodek eus Manhattan m'eo stag outañ dre pont Broadway.\nEnez Riker kreizenn vac’hañ New York a seller outañ evel ouzh ur c’harter eus ar Bronx met n'haller mont di nemet dre pont Enez Riker a echu e karter ar Queens.\nLiberty Island e New York, al lec’h m'emañ Delwenn ar Frankiz zo un tamm eus kêr New York daoust m'emañ eus tu bevennoù Stad New Jersey lakaet e-kreiz Stêr Hudson.\nMeur a sez kontelezh eus Stad Virginia zo enklozet e kontelezhioù servijet ganto hep na vijent lodek enno. Ouzhpenn, ez eus ivez un nebeud kêrioù enklozet e kontelezhioù. Kement-se n'hall bezañ nemet abalamour da lezenn Virginia a embann ez eo emren an holl gumunioù dezho ar statud kêrioù eus nep kontelezh.\nE-pad ar brezel diabarzh (American Civil War) e nac’has Winn Parish e Louisiana en em zisrannañ eus an Unaniezh. Dont a reas evel-se da vezañ un enklozadur eus an Unaniezh e-touez Stadoù Kengevreet Amerika.\nOuzhpenn d'an holl draoù-se eo bet bruzhunet an douaroù e diabarzh kalz mirvaoù indian etre perc’henniezhioù prevez mesket gant aotrouniezhioù ar meuriadoù, kontelezhioù, kêrioù, Stadoù hag aotrouniezhioù kevreadel en un heuliad urzhazoù melestradurel diboell-rik.\nEnklozadurioù etnek[kemmañ | kemmañ ar vammenn]\nGraet e vez enklozadurioù etnek eus kumuniezhioù ur strollad etnek e diabarzh un takad ma vez ar muianiver gant ur strollad etnek all. Skouerioù eus se zo evel ar getoioù yuzevien ha shtetloù, barrioioù ha Chinatown. Ur yezh, ur sevenadur, ur reizhiad armerzhel disheñvel a c’haller da gaout en takadoù-se. Un enklozadur etnek Hungarat zo e Transilvania e Roumania. Bez' ez eus bet un drevadenn Yuzev e Kaifeng e China; testeniekaet eo adal an XIIvet kantved. Goude an eil brezel bed koulskoude ne chome ket nemeur a roudoù eus ar sevenadur-se. Ma c’hall Mirvaoù indian SUA ober o mad eus un damaotrouniezh war o zachenn, peurliesañ e vezont enklozet penn-da-benn e diabarzh ur Stad amerikan.\nEztiriadelezh[kemmañ | kemmañ ar vammenn]\nKalz a vroioù a sell ouzh tachenn kannati ar broioù estren evel ouzh un tamm eus tiriad ar vro eo stag ar c’hannati outi kentoc’h eget ouzh un tamm eus o bro; ne sell ket lezennoù ar vro m'emañ staliet ar c’hannati ouzh tachenn ar c’hannati hec’h-unan. Meur a dachenn evel-se zo d'ar Broadoù Unanet (ABU), peurgetket e New York er Stadoù-Unanet. En un doare pleustrek, an dachenn-se n'eo ket lodek eus SUA ken rak roet eo bet ar gwirioù klok warni d'an ABU. Gallout a reer sellet ouzh se kentoc’h evel skouerioù a eztiriadelezh ha neket evel enklozadurioù. 13 savadur bennak zo da kêr-Stad ar Vatikan e kêr Roma ivez, er-maez enklozadur ar Vatikan, e-lec’h ma talvez an eztiriadelezh.\nDa SUA eo an tamm douar dindan ar monumant e koun John F. Kennedy e Runnymede er Rouantelezh Unanet. Gallout a reer sellet outañ evel ur skouer a eztiriadelezh kentoc’h eget ouzh un enklozadur/ezklozadur gwirion.\nRoll ar broioù dezho harzoù gant ur vro all hepken\nRoll enklozadurioù eskopti Dol\nLiammoù diavaez (e saozneg)[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Enklozadur&oldid=1942108 »


Lotar Iañ - Wikipedia\nLotar Iañ (795 - † 29 a viz Gwengolo 855), a oa mab d'an impalaer Loeiz an Deol, ha breur da Garl Voal, a voe impalaer ar C'hornôg adal 840 betek 855.\nDimeziñ a eure da Ermengarde Teurgn, merc'h da Huon Elzas, kont Teurgn, ha tri mab o doe.\nE 814 e voe roet dugelezh Bavaria dezhañ gant e dad Loeiz an Deol. E 817 e voe embannet an « Ordinatio imperii » gant Loeiz, diskleriet enni e oa Lotar ar pennhêr.\nBec'h a savas pa intañvas Loeiz. Addimeziñ a reas da Judit a c'hanas ur mab, Karl, a vo anvet Karl Voal. Adalek neuze e reas he seizh gwellañ da glask lakaat he mab da impalaer.\nKaset e voe Lotar da Italia, ma kemeras kurunenn roue al Lombarded e 820 ha diazezañ e lez e Pavia. D'ar 5 a viz Ebrel 823 e voe sakret kenimpalaer e Roma gant ar pab Paskal Iañ.\nPa fellas da Loeiz kemm an divizoù diwar-benn an impalaeriezh da reiñ e lod da Garl e trenkas ar soubenn hag en em savas Lotar a-enep e dad. Emglev a reas gant e zaou vreur, Loeiz ar German ha Pepin Iañ Akitania, ha distroadet e voe Loeiz gante dre ziv wech, e 830 hag e 833, met dre ziv wech e rankas reiñ ar gurunenn en-dro d'e dad.\nE 838 e varvas e vreur Pepin.\nDaou vloaz goude, e 840, e varvas Loeiz an Deol hag e chomas Lotar e-unan evel impalaer. Nemet neuze ne fellas ket d'e zaou vreur, Loeiz ar German ha Karl, e anavezout evel impalaer ken. Klask a reas Lotar aloubiñ o rouantelezhioù, met diaes e oa faezhañ an daou vreur unanet, hag e miz Mezheven 841 e voent trec'h warnañ e Fontenay-en-Puisaye, nepell diouzh Auxerre.\nD'ar 14 a viz C'hwevrer 842 e voe embannet gant an daou drec'hour leoù Strasbourg a greñvae o emglev.\nEr bloaz war-lerc'h e rankas Lotar sinañ feuremglev Verdun, a laoske gantañ ar gurunenn a impalaer, hag un hir a zomani, eus Mor an Hanternoz betek kreisteiz Roma.\nRannidigezh[kemmañ | kemmañ ar vammenn]\nUn tamm a-raok mervel e 855 e tilezas Lotar an impalaeriezh hag ez eas da abati Prüm da chom. A-raok ober e dalaroù e sinas feuremglev Prüm, ma embanne rannadur an impalaeriezh etre e dri mab:\nda Loeiz rouantelezh Italia hag an anv a impalaer,\nda Garl rouantelezh Provañs, betek Lyon\nda Lotar II ar peurrest, hanternoz an impalaeriezh, eus Friz betek Suis. Honnezh eo al lodenn a vo anvet Lotaringia, diwar an anv latin Lotharii Regnum, rouantelezh Lotar.\n840 – 855 War e lerc'h:\nAdtapet diwar « https://br.wikipedia.org/w/index.php?title=Lotar_Iañ&oldid=1854987 »


Aetius - Wikipedia\nAetius, pe Flavius Aetius, bet ganet war-dro 395 e Durostorum (hiziv Silistra, e Bulgaria) hag aet da Anaon (muntret) d'an 21 a viz Gwengolo 454, a oa senedour roman ha pennjeneral arme en Impalaeriezh roman ar C'hornôg dindan an impalaer Valentinianus III (425-455).\nDivdaolenn Aetius (diasur eo).\nDa zen-gouestl e oa bet kaset da-douez ar Huned, ma teuas da vout mignon da Attila.\nSevel a ra Aetius a-du gant Johannes (423 / 425).\nTri deiz goude marv Johannes (e miz Mae 425), Aetius en em gav en Italia gant 60 000 Hun, evit difenn Johannes. Mes dre ma oa marv Johannes (lazhet war urzh Galla Placidia), e rankas kompeziñ gant houmañ, hag e lakaas an Huned da vont en-dro, goude bet paeet.\nGalla Placidia, o kompren eo gwelloc'h kaout Aetius a-du ganti, a savas anezhañ da gont.\nAetius a zo bet koñsul peder gwech ː\n- e 432, evit ar C'hornôg, da heul Valerius (hemañ evit ar Reter)\n- e 437, evit ar C'hornôg, da heul Flavius Sigisvultus (hemañ evit ar Reter)\n- e 446, da heul Symmachus, o-daou evit ar C'hornôg.\n- e 454, da heul Studius, o-daou evit ar Reter.\nGoude marv Galla Placidia, mamm an impalaer Valentinanus III, d'ar 27 a viz Du 450, hag hemañ hep mab, Aetius a ginnigas neuze dezhañ dimeziñ e vab Gaudentius da Eudocia, merc'h henañ Valentinianus, oadet a 12 vloaz.\nAttila aet da ober brezel ouzh an impalaeriezh roman, e 451, Aetius a savas un arme a-enep Attila. An arme-se a oa enni Romaned, Wizigoted, Burgonded, Franked, Saksoned, Armorikaned (Galianed-ha-Romaned etre ar stêr Liger ha Mor Breizh). Trec'h e voe Aetius war Attila en Emgann Chalons, e fin Mezheven pe digor miz Here 451.\nDiwar se, Valentinianus a gemeras disfiz diouzh Aetius ha c'hoant hemañ da gemer ar galloud warnañ. D'an 21 a viz Gwengolo 454, Valentinianus a c'halvas Aetius da zont da Roma en e balez. Drouk-ruz ennañ, Valentinianus a lakaas lazhañ Aetius, pe a lazhas anezhañ e-unan.\nWar-lerc'h Aetius e voe renet an Impalaeriezh gant Ricimer, a orin suev ha vizigot, hag ar Burgond.\nAn istorour Georges Bordonove en deus skrivet diwar-benn Aetius ː "Il avait pourtant commencé sa carrière comme un aventurier sans scrupules" ("Kroget en devoa koulskoude e vuhez evel un den diskorpul" An istorour Maurice Bouvier-Ajam a skriv ː "On peut soupçonner fortement Flavius Aetius d'avoir toujours envié la pourpre impériale". "Gallout a reer soñjal kreñv en devoa bet c'hoant Flavius Aetius da gemer dilhad limestra an impalaeriezh"\n↑ Georges Bordonove : Les rois qui ont fait la France. Clovis et les Mérovingiens. Pygmalion. 1988. p. 35\n↑ François Zosso & Christian Zingg, p. 189\n↑ Georges Bordonove. p. 35\n↑ Maurice Bouvier-Ajam : Attila. Librairie Jules Tallandier. 1982\nAdtapet diwar « https://br.wikipedia.org/w/index.php?title=Aetius&oldid=1971905 »


Wikipedia:Kenemglev - Wikipedia\nWikipedia a ya en-dro dre ar c'henemglev. Kenemglev a c'hoarvez dre gaozeal, marc'hata a-wechoù, a-benn klask tizhout ar sell neptu.\nAr c'henemglev eo a zo e-kreiz mont en-dro wikipedia. Tizhet e vez en un doare naturel. Peurvuiañ e vez kemmet pe ouzhpennet un dra bennak en ur pennad, ha neuze e c'hall pep lenner pe leuskel ar c'hemm pe kemm adarre. Chom hep kemm a dalvez asantiñ, ma vez roet da c'houzout ervat d'ar gumuniezh.\nPa vez kaoz eus ar pajennoù diwar-benn politikerezh wikipedia e c'hortozer gwelout ar muiañ a dud ar gwellañ o kemer perzh.\nPa vez dizemglev e vez diskoulmet ar c'hudennoù dre arguzenniñ en un doare seven, dre genlabour, ha dre varc'hata er pajennoù-kaozeal mar bez ret, a-benn tizhout ar sellboent neptu a c'hallo lakaat ar c'henemglev da ren.\nMa kaver e tizher ur c'henemglev resis alies e vo lakaet da linenn-ren al labour, evit mirout a goll amzer gant ar memes kaozioù atav. Pa c'hoarvezo d'ar c'henemglev bezañ diaesoc'h da dizhout eget boaz, met ral a wech e c'hoarvez, e vo graet gant doareoù all degemeret gant ar gumuniezh, evel lakaat kenlabourerien neptu da reiñ o ali diwar-benn ar skoilhoù a vir ouzh ar c'henemglev.\nPa gomzer eus kenemglev en ur gaozeadenn wikipedian e talvez atav 'e-barzh stern al labour hag an ober', da lavarout eo gant ar re a labour ervat en-dro da bennadoù resis da gentañ-penn.\nPegoulz ne dalv ket reolenn veur ar c'henemglev?[kemmañ ar vammenn]\nN'eus nemet nebeud-tre a zegouezhioù ma ne dalvo ket reolenn veur ar c'henemglev:\npa vo kaoz\na wirioù miret strizh\na vuhez prevez\npa vo breud bras e wikipedia diwar-benn ur raktres bras (pe wikiraktres) n'eo ket ar c'henemglev lec'hel a dalvezo, met an hini ledanañ\nAdtapet diwar « https://br.wikipedia.org/w/index.php?title=Wikipedia:Kenemglev&oldid=1757231 »\nKemmoù diwezhañ degaset d'ar bajenn-mañ d'an 29 Gou 2017, da 21:52.


Ur jeneral roman a zifennas Galia betek e varv e 464 e oa Aegidius. N'eo ket anavezet bloaz e c'hanidigezh.\nDindan Avitus e servijas da gentañ, kent bezañ anvet magister militum per Galliam (gouarnour milourel e Galia). Gant an impalaer Majorian e voe karget da adsevel an urzh e Galia : nac'het o doa an uhelidi anavezout an impalaer nevez, ha digoret o doa Lugdunum d'ar Vurgonded. Gant harperien frank (a oa Childerig Iañ o roue dija marteze) e aloubas Lugdunum adarre.\nKann en deus bet ouzh ar Wizigoted e-kichen Arle hag o rediañ a reas da ober emglev gant an Impalaeriezh Roman en-dro.\nE 461 e voe lakaet Majorian d'ar marv gant Rikimer, ha Libius Severus a voe lakaet da impalaer en e lec'h. Nac'hañ a reas Aegidius e anavezout ha da zidalc'h en em lakaas e norzh Galia. D'an hevelep amzer e adaloubas ar Vurgonded Ludgunum hag e droc'hañ deus ar peurrest eus an impalaeriezh a rejont.\nAet d'un doare tiern a vrezel e kendalc'has Aegidius da vellañ ouzh ar Wizigoted a faezhas e 463 hag, moarvat, ouzh ar Saksoned hag a zalc'hent Añje. Da virout un ennezad etre al Liger hag ar Som e teuas-eñ a-benn, moarvat gant skoazell ar c'hont Paol war al Liger hag ur penn-brezel brezhon bennak hag a zalc'he Bleaz.\nE vab Syagrius a renas war e lerc'h betek ma voe faezhet gant Hlodwig e 486\nAdtapet diwar « https://br.wikipedia.org/w/index.php?title=Aegidius&oldid=1944441 »


Kastellaniezh Brugge - Wikipedia\nKartenn eus Brugse Vrije, gant Willem Janszoon Blaeu, embannet e 1664.\nKastellaniezh Brugge pe Brugse Vrije (the Franc of Bruges e saozneg, Franc de Bruges e galleg) a oa brasañ kastellaniezh kontelezh Flandrez, anezhi an douaroù en-dro da gêr Vrugge, war lez Mor an Hanternoz, etre ar Westerschelde hag ar stêr IJzer.\nE 1127 e voe dispartiet kêr Vrugge diouzh ar gastellaniezh, ha lezennoù disheñvel o devoa.\nUr vro binvidik al labour-douar enni e oa, hag ur burgrav a oa en he fenn, o chom e kêr Vrugge, er Burg. Brugse Vrije a oa unan eus Pevar Ezel Flandrez abaoe ar XIVvet kantved gant an teir c'hêr vras, Brugge, Gent hag Ieper, ha perzh a gemere e Stadoù Flandrez.\nMaer ar Brugse Vrije: Henri de Vicq, aotrou Meuleveldt, poltredet gant Rubens\nPalez ar Brugse Vrije.\nKartenn-bost eus ar Maison du Franc II (Excelsior Series 11, No. 13, Albert Sugg a Gand; war-dro 1905).\nAdtapet diwar « https://br.wikipedia.org/w/index.php?title=Kastellaniezh_Brugge&oldid=1813078 »\nKemmoù diwezhañ degaset d'ar bajenn-mañ d'an 7 Kzu 2018, da 07:41.


Manuel Godoy y Álvarez de Faria (Badajoz, 1767 - París, 1851) a oa un den uhel ha polítikour spagnol, kentañ ministr Roue Spagn, Carlos IV entre 1792 ha 1797, hag adarre etre 1801 ha 1808. Bez e oa dug la Alcudia ha Sueca, priñs ar Paz, goude marc'hata Peoc'h Basel e 1795, titl a voe disklêriet e-maez al lezenn gant ar roue Fernando VII diwezhatoc'h, ma voe kemeret gant Godoy neuze, hag eñ en harlu, gant an titl italian a briñs Bassano.\nManuel Godoy, poltredet gant Agustín Esteve.\nHidalgo a orin, savet d'ar galloud gant ar roue Carlos IV, a roas titloù hag enorioù dezhañ, madoù e-leizh. Ne deuas ket a-benn da virout ouzh aloubadeg Spagn ha dilez Carlos IV. An impalaer gall Napoleon Iañ a rae fae warnañ, dre ma ne oa ket feal a-walc'h dezhañ, evel a welas gant aloubadeg Portugal en 1801, hag ar galv a reas d'en em sevel a-enep Bro-C'hall da vare emgann Jena e 1806.\n3 Brezel an Orañjez\nManuel Godoy a oa mab da José de Godoy y Sánchez de los Ríos, ha da Maria Antonia Justa Álvarez de Faria y Sánchez Sarzosa, a orin portugalat.\nGodoy en 1792. Poltred gant Francisco Bayeu (Madrid, Academia de San Fernando).\nGanet e oa d'an 12 a viz Mae 1767, e-barzh calle Santa Lucía, e Badajoz, en un tiegezh paour. Da 17 vloaz ez eas e rejimant gwarded ar roue, hag anvet e voe neuze da vont gant Gwarded ar C'horf, ha kaset da Vadrid evel e vreur. Hennezh avat a voe harluet eus al lez gant ar roue Carlos III dre ma en devoa graet kinnigoù dizonest d'e verc'h-kaer, Maria Luisa Carlotta di Borbone-Parma, priñsez Asturiez.\nDa 21 bloaz e voe kinniget en ofisiel da priñsed Asturiez (titl a veze roet da bennhêr rouaned Spagn). Kaozeal kaer a ouie, ha plijout d'e selaouerien, setu ma savas mignoniezh outañ en danvez-roue Carlos IV, ma teuas da vezañ serc'heg d'e wreg, María Luisa de Borbón-Parma.\nD'an 30 a viz Kerzu 1788, 16 deiz goude roueet priñs Asturiez, e voe anvet da gaded er Palez; en miz Mae 1789 e voe anvet da goronel marc'hegiezh, en miz Du 1789 da varc'heg Urzh Santiago, en miz Eost 1790, da gomandour an urzh, en miz C'hwevrer 1791 da eiler-a-gamp, en miz Meurzh da zenjentil al lez, en miz Gouhere da bennletanant ha da varc'heg Kroaz-veur Urzh Carlos III, en 1792 da zug Alcudia gant Meurdez Spagn, en miz Du Urzh ar maoutken Aour, hag e miz Meurzh 1793 penngomandant. Goude-se e vo c'hoazh dug Sueca, markiz Alvarez, aotrou Soto de Roma.\nEn 1788, goude anvet Carlos IV da roue Spagn, e voe anvet Godoy da Sekretour-stad, da lavarout eo da bennministr, en 1792, e-lec'h kont Aranda.\nBrezel an OrañjezAozañ\nCarlota Luisa de Godoy y Borbón, merc'h da Manuel Godoy.\nAdtapet diwar « https://br.wikipedia.org/w/index.php?title=Manuel_Godoy&oldid=1958040 »\nDernière modification le 15 C'hwe 2022, à 11:13


Christophe, paotr ar c’hrampouezh ! - Spered ar vro - Le Télégramme\nLabour zo evit Christophe ha Pauline, gant o seizh pilig war elum ! (Foto Dewi Siberil)\nSot eo Christophe Bernard gant ar c’hrampouezh. Bloaz zo en doa adkemeret « Au coin tranquille » e Kistinid. Un ti-krampouezh e-lec’h n’eo ket ken sioul an traoù !\nChristophe, penaos oc’h degouezhet amañ ?\nMe zo me a Bloue, ha me ‘laboure ‘ba un ti-krampouezh ‘ba Kalann… Anaoudegezh ‘moa graet get ur vaouez yaouank, hounnezh ‘noa lâret din « Oh, n’eus ket hani ken hag a zalc’ha an ti-krampouezh ‘ba Kistinid. Ma faota deoc’h, kit du-se ! » Ha me zo daet. Ne oan ket ‘met 21 blez pa oan erru. Me ‘rae me krampouezh, ha Pauline ‘servije an dud. Ni ‘beus komañset èl-se. James ‘moemp labouret ‘sames. Dre voneur, ni ‘n em arañja mat ‘ba ‘l labour ! Ni ‘chomay c’hoazh ur blezad amañ, àr-lerc’h ‘vo gwelet.\nKavet ‘peus ul lec’h dibar e Sant-Tugdual…\nYa, an ti-krampouezh amañ zo brudet a c’houde gwerso. An dud ‘n em gava amañ ‘varbota berped. Pa deu an dud da zebro krampouezh ‘gava berpred un den anavet gete. Me ‘gave brav al lec’h, ha brav da welet ‘vize goarnet an davarn ivez. An dra-se ‘oa brav ur seurt ! Hag amañ ‘vize graet krampouezh tanav. Me ‘oa ‘klask ober ar mem’tra, setu ‘gaoz da berak ar berc’hennez ‘neus sikouret ac’hanin ur bochad evit deskiñ ober krampouezh èl ma vize graet get he mamm.\nPeseurt mod e labourit ?\nAmañ zo seizh pilig, met ni ‘lâra ni paelon. Me ‘leda ar bras àr peder anezhe, ha me ‘larda re ‘rall àr an teir faelon ‘rall. An dra-se, me ‘lâr deoc’h, ‘oa ket aes da gomañs ! Tamm-ha-tamm, me zo daet a-benn. Me ‘ra ivez re sec’h, seizh dozenn ‘ba an eur, met ‘rin ket eizh ! Digor ‘vez d’ar Merc’her betek ar Sul, kazi noz ha deiz !\nGant piv ho peus desket fardañ krampouezh ?\nGet ma Mémé. Troioù pevarzek pe pemzek vlez ‘m eus komañset. Hi ‘lâre berped « n’int ket poazhet trawalc’h, peotramant ‘maint re vraous ! ». Honnezh ‘rae krampouezh ‘ba he garaj. Un daol, div baelon, kadoerioù pe bankoù… An dra-se ‘oa un ti-krampouezh ‘vit ar familh ! An traoù-se ‘vize berped d’ar Gwener, an dud ‘zegase uioù, kig-moc’h, fourmaj… Voisined ‘oemp kontant da zigemer ivez. An dra-se ‘oa fiskal, muioc’h bourrapl ‘vit ‘ba ur restaorant ! An dra-se ‘n em golla ur seurt, n’eus ket bochad ken.\nPetra eo an diaesañ e-barzh ho micher ?\nGouiet pet a dud a vo, an dra-se zo stert. Ma kemerit nemet unan da servijout an dud hag e faote daou, peotramant ma kemerit daou ha ‘oa ket afer hani, c’hwi zo ‘barzh ! Met peogwir omp amañ a c’houde ur blez bremañ, me ‘sella doc’h ar mizioù paseet ha me ‘ouia.\nPerak oc’h ken sot gant ar c’hrampouezh ?\nAr c’hrampouezh ‘zegasa soñj d’an den ag un dra. Ha pa rit krampouezh, c’hwi ‘ra plijadur d’an dud. C’hwi ‘ouia ‘mañ an den-se ‘vourra blod e grampouezh, peotramant krazet. Me ‘vourra me ma micher a-gaoz d’an dra-se. An dra-se ‘dalva tout an traoù ag ar bed !\nTi-krampouezh : crêperieGwerso : longtempsTanav : finePilig, paelon : biligAr bras : la pâteBraous : grandBourrapl : plaisant, agréable\nUn peu comme Obélix, Christophe Bernard est tombé dans la pâte à crêpes dès le plus jeune âge ! Le jeune homme de 22 ans originaire de Plouay (56) doit sa passion à sa grand-mère qui l’a initié dans sa « crêperie-garage » où se réunissaient, une fois par semaine, parents et voisins. Depuis l’année dernière, il est arrivé à Quistinic « Au coin tranquille », une institution locale où jeunes et anciens viennent déguster ses crêpes faites sur mesure.


2 exemplaires de Shining traduit en Breton à gagner !\nKinnig a ra Stephen King France 2 skouerenn e brezhoneg da c'hounit.\nStephen King France propose 2 exemplaires de Shining traduit en Breton à gagner.\nArzhig Du e Brezhoneg\n12 albom nevez a zo o paouez bezañ moullet!\n12 albums viennent de paraître!\n12 new albums!\nArzhig Du o reiñ ur prof da vammig\nArzhig Du o c’hoari en e gibell\nArzhig Du a lavar « ket »\nArzhig Du o kousket e ti e genderv\nArzhig Du hag ar plijadurioù bihan\nArzhig Du o tresañ\nArticle: La Fille qui venait d'un pays disparu\nPennad klok bet embannet en Al Liamm n°404, Mae, Even 2014.\nSaskia Hellmund-Lahellec a zo bet ganet e 1974 en RDA. Abalamour d’he bro ha gwrizioù orin ez eus enni, abaoe 25 bloaz, ur santad a zibarded a restaol deomp amañ en he skrid.\nGraet he deus studioù istor ha kaset da benn un dezenn gall-hag-alaman. Kelennerez eo bet er Sorbonne a-raok dont da chom da Vreizh. Heñcherez evit an douristed eo bremañ hag e karg eus ar c’hehentiñ hag ar buheziñ e Ti an Dugez Anna e Montroulez.\n« Dont a rit eus neblec’h. »\nPetra ’c’hellan-me respont ? N’eo nemet ar wirionez. Dont a ran eus ur vro hag a zo aet da get. Evel un touell, evel ar pezh a c’hoarvez en ur marvailh.\nChom a ran sorc’hennet gant va bro. Lezet he deus he roud warnon. Skilfet on bet ganti da viken. Merket don on em c’horf, skarzhet ha lakaet a-gostez on bet. Lakaet war-wel ivez.\nDont a ran eus tu all ar melezour. Evel ar goantenn kousket er c’hoad ez on dihunet ur mintinvezh en ur bed nevez, estren ha souezhus.\nEus an eil devezh d’egile, pe dost, ez eo bet pennboellet bed va bugaleaj. Da viken, hep gellout distreiñ war va c’hiz. N’on ket gouest da adpakañ va amzer dremenet, diwirheñvel eo, digomprenus evit ar re a zo tro-dro din bremañ.\nGanet on bet en RDA e 1974. 15 vloaz oan pa oa bet diskaret ar voger, 16 vloaz pa oa bet diverket va bro diwar ar gartenn, diverket diouzh an douaroniezh. Graet ’vez outi “RDA gozh” pe “ez-Alamagn ar Reter”. Daoust d’ar strivoù-se n’eo ket aet va bro da get penn-da-benn. Bevañ a ra e kalonoù he bugale c’hoazh, en eñvor an holl re o deus bevet enni ul lodenn eus o buhez. Bevañ a ra er re a zo bet gloazet don, er re a zo c’hwerv, er re a c’hoantae doujañs evit an den. Bevañ a ra e hiraezh ar re o deus bevet o zammig buhez sioul hag a zo bremañ dibourvez, lezet a-gostez, dilezet.\nPenaos displegañ eo bet va bugaleaj disheñvel diouzh an holl draoù a anavezit ? Pegen iskis ha disheñvel eo evidoc’h hon hunvreoù, hon soc’hennoù, hon stourmoù deomp-ni.\nBevet em eus en ur gevredigezh diazezet war dalvoudegezhioù uhelvennet ha breinet war un dro. Un toull-bac’h brevus kenkoulz hag ur c’hoant da grediñ er pep gwellañ en den.\n« Dont a rit eus neblec’h. » (...)\nEmbannet eo bet ar pennad-mañ e Hor Yezh niv 278 - Mezheven 2014.\nL13. Un notennig bennak ouzhpenn diwar-benn ar Jentilez, anv un enezeg e Treger (gw. L7, niv. 276 hag L10 & L11, niv. 277)\nEvit klokaat an danvez degaset e roan da c’houzout unan eus ar martezeadennoù degaset gant Gwennole ar Menn (1938-2009), dre gomz, e-tro ar bloavezhioù 2000. Kinnig a rae gwelet, er stumm Enezïoù (peder silabenn) — anv arall an enezeg —, an dibenn -ïoù, a gaver e mamm-ïoù, tad-ïoù, hag en un toullad brav a anvioù tud evel Gourioù, Kadioù, h.a. An elfenn -ïoù-se a dalvezfe un dra bennak evel “liammañ, unaniñ”, amañ gant ar ster « enezennoù hag a vefe liammet » d’an izelvor. Kement-se a zo gwir evit inizi bras ar c’hornaoueg dreist-holl (Bonno, Enez ar Breur hag Enez-Plat) ha kerreg hag a ya da heul evel Kostann. Ar re-mañ holl a ya d’ober ur pezh mell plateiz divoret d’an izelvor. N’eo ket ken gwir evit enezennoù ar reter (Melbann ha Riouzig). Met marteze e oa kont a-hend-all gwechall pa oa izeloc’h live ar mor, kement-mañ evit Melbann dreist-holl, hag a c’halle bezañ stag dre-se ouzh ar reoù all da zazre ar reverzhioù bras.\nEnez ar Breur a vez roet a-wechoù evit “Île aux Moines”, an enez pennañ, roet evel « Jântilez » nemetken gant enklask Alan ar Berr en Annales hydrographiques (1973) [gwelet ar roll anvioù savet gant Gireg Konan en HYZH277/48 evit an enez-se]. Notennomp evelkent ez eus ur garreg anvet « ar Breur » en norzh da Vonno. N’eo ket meneget homañ en Annales hydrographiques met kavet e vez war gartenn ar Service Hydrographique et Océanographique de la Marine niv.7125P « Abords de Perros-Guirec Les Sept Îles de l’Île Grande à l’Île Balanec » (1995).\nAr Pesk Ruz, gant Delfin Doëdens\nAr pesk ruz\nDelfin Doëdens, bet ganet e 1985, a zo bet savet war ar maez, e Pederneg, en un tiegezh galleger. Skoliataet eo bet e Diwan. Hiziv eo labourerez-douar-beajourez ha bevañ a ra e kumuniezhioù hengounel Kechwa hag Aymara e Andez Bro-Perou. Dedennet eo gant an douar hag ar gloan, gant al loened, gant ar sevenadurioù hengounel... Plijout a ra dezhi deskiñ yezhoù, lenn ha skrivañ, kerzhet er c’hoadeier hag er menezioù, neuial er mor yen ha kousket e kambr ar stered. Kinniget he doa deomp an danevell-mañ e-kerzh Gouel Levrioù Breizh e Karaez warlene. 22 vloaz e oa p’he doa skrivet Ar pesk ruz, en un tren etre Breizh ha Galiza.\nEn ur vro sevenaet ha pinvidik e oa ur familh heñvel ouzh kantadoù a familhoù all. Un tad hag ur vamm o doa bet daou vab. An tad a rae ul labour borodus en un ti-bank. Gwiskañ a rae rochedoù gwenn ha kravatennoù gris, hag e hunvre brasañ a oa prenañ ur c’harr-tan nevez, kreñvoc’h e geflusker : ur c’harr-saout du lufrus, arouez ar gwaz gwirion.\nDispartiet e oa ar gerent. Hervez an tad, e wreg a oa aet he skiant diganti pemp bloaz ’oa, pa oa krog da lavaret traoù iskis. Aet e oa an traoù war washaat pa oa krog d’ober traoù iskis.\nDa gentañ he doa lavaret e oa aet skuizh gant he labour klañvdiourez ha gant aergelc’h an ospital. Goude-se he doa divizet labourat hanter-amzer ha heuliañ kentelioù yoga. Din18 dan levezon fall he c’helenner yoga he doa paouezet da zebriñ kig hag he doa lavaret d’he gwaz e vefe ret dezhañ prenañ ha keginañ al loened marv eñ e-unan ma felle dezhañ kenderc’hel da zebriñ kig ! Aze e oa krog an tabut da vat, an tad en doa lâret ne asante ket e vije pouezet war spered kizidik ar merc’hed evit desachañ anezhi en ur sektenn. Gwashoc’h-gwashañ e voe an darempredoù etre an daou bried goude afer ar boued-kig. Embann a reas ar wreg he c’hoant da vont da vevañ war ar maez, kaout ul liorzh, desevel ezen, skrivañ barzhonegoù ha deskiñ yec’hediñ gant doareoù naturel. Kenderc’hel a rafe gant he micher klañvdiourez, rak karout a rae ober war-dro an dud. Ur mennozh mat a seblante dezhi alato pareañ an dud er gêr pa oa tu d’hen ober, pell eus aergelc’h fall an ospital hag hep an dispriz a sante a-berzh lod eus ar vezeien vras.\nAn tad a voe spontet gant kement-se. Ne oa ket gwall entanet gant e labour na gant e vuhez, met ne ouie ket petra oa bezañ entanet. Fier e oa bet gant e wreg, rak ur goantenn e oa ha fardañ a rae predoù lipous. Met bremañ ma nac’he keginañ boued gwirion, petra a zalc’he anezhañ stag outi ? Dreistvevañ a rafe a-drugarez d’ar boued rakprientet. Lorc’h e oa ennañ bremañ gant e vab henañ, 13 vloaz anezhañ. Gant ar paotr-se\ne oa tu kaozeal : lenn a rae an hevelep kelaouennoù oto-moto eget e dad hag ur mailh e oa war ar vell-droad. D’an dibennsizhun e c’hoarient d’ar play asambles, ha plijadur en doa o kas anezhañ da (...)\nAr pennad a-bezh a zo da lenn en Al Liamm n°403\nSon ar vigoudenned\nDastumet er vro-vigoudenn gant Yann gwilhamod. Pennad embannet e Hor Yezh n°277 - Meurzh 2014.\nKanet din gant ma mamm-baeron Anna TANNEAU, ganet JEZEKEL d’ar 1añ a viz Kerzu 1906, e Kerlamen, Ploneour-Lanwern (1906-1997).\nMa’m-bije gouezet kanañ,\nKoulz hag ouzon leñvañ\nMe a ganfe a-bouez-penn :\nMa mamm a zo ur vigoudenn !\nGanet e-tro Triagad\nHa glazik ma lagad\nMe a gane en ur zont er bed\nKentañ tra am-boa gwelet\nOan chomet souezhet\nGant Tad-kozh oa war e benn\nUn tog c’hwec’h bouloutenn\nGant Mamm-gozh oa war he fenn\nKoef izel ha melen\nMamm avat he doa unan\nUhel e-giz an tour-tan\nKentañ tra am-boa klevet\nTost din bezañ spontet\nAn avel vras o voudal\nBuoc’h Penmarc’h o vlejal\nPlijadur da’m lagad\nIliz Sant Riagad\nBleuñv an avaloù-douar\nHag ar mor glas dispar\nBigouden a zo poaniour\nKalonek eo d’al labour\nDiskabell ha diarc’hen\nSellit Yann en e dachenn !\nE Sant-Pêr an tour-tan\nE Sant-Yann Tro an Oan (1)\nE Pont-’n-Abad e-tal al lenn\nKastell an Aotrounien\nPloneour war an dorgenn\nEus gorre he zour uhel\nWar ar vro a daol ur sell.\nPlogastell he-deus bleuñv lann\nTreagad a zo dispar\nEvit an avaloù-douar.\nDre ar vro a zo brudet\nE Kombrid zo chistr melen\nDa eviñ leizh ar werenn\nGrilhed Lez-Riagad (2)\nGwellañ a zo er marc’had\nAr Gelveneg a gas pesked\nDa bevar gorn ar bed\nOurgouilh e Loktudi\nHec’h iliz a zo un dudi\nE Penmarc’h ar merc’hed koant\nE Pornaleg an argant\nC’hoarig Ploveur sav da benn\nPeogwir pep bigoudenn\nHe-deus spered dreist ar re all\nHa troad skañv da zañsal\nPa’z oc’h bet er foarioù\nKoulz hag er pardonioù\n’Peus ket gwelet tud fichet\nPar d’ar Vigoudenned\nLod a ya kuit deus o bro\nHa kerse a vez ganto\nE Pornaleg me a chomo\nBetek eur va marv\nTraoù a zo hag a dremen\nMes en Neñv da viken\nE vo tokoù c’hwec’h bouloutenn\nHa koefoù bigoudenn\nRak se eta e vo kanet\nE Palez an Dreinded\nPelloc’h evit fin ar bed\nSon ar Vigoudenned.\n(1) Evit Tronoan moarvat, ar c’halvar brudet, a zo e parrez Sant-Yann-Drolimon.\n(2) Lechiagad (diwar lez + Riagad ), evel Triagad (diwar tre + Riagad)\nSelaou Selloù: huchadennoù Leo gant Jerome Olivry\nUn danevell skrivet gant Jerom Olivry hag embannet en Al Liamm 397 a c'heller selaou war Radio Kerne:\nLennet gant Mich Beyer.\nShop window in breton!\nPendant 15 jours à partir du vendredi 21 février, La vitrine extérieure de la librairie Gwalarn de Lannion sera dédiée à l'édition et la littérature en langue bretonne. Venez nombreux!\nThe President (Nelson Mandela) and the poet (Ingrid Jonker)\nUr pennad gant Johan HELLINX diwar-benn ur varzhoneg en Afrikaans (ur yezh deveret eus an nederlandeg) bet lennet a vouezh uhel gant Nelson Mandela e 1994.\n"Petra ’ra an nen pa rank lakaat an amzer da dremen pa vez kaset d’an toull-bac’h e-pad bloavezhioù ha bloavezhioù ? Penaos mont dezhi evit chom hep kavout hir e amzer ? Setu amañ ur goulenn pouezus graet sur ha serten gant Nelson Mandela, pa voe toullbac’het e Robbeneiland e 1964. Soñjal a ra din ez eo anavezet mat istor Mandela gant lennerien Al Liamm : enebour an apartheid anezhañ, e oa bet harzhet ha toullbac’het betek fin e vuhez tost da vat. Alvokad a-vicher, Mandela a zifenne gwirioù ar re zu hag emezelet en doa en ANC e 1944, a-gevret gant e geneil Oliver Tambo. Stourm taer a rae an ANC ouzh politikerezh an apartheid. Chom a ra prizoniad e toull-bac’h Robbeneiland betek 1982. Met kement-se ne dalvez ket eo dibrizoniet diouzhtu : kemm a ra toull-bac’h meur a wech c’hoazh. E 1990 hepken e voe dieubet. Forzh penaos, tremen a ra ouzhpenn 25 bloaz e toulloù-bac’h Suafrika. Kemm a ra dazont e vro, avat, a-dal ar mare ma voe dieubet. Diskaret e oa bet an apartheid hag e miz C’hwevrer 1994 e oa bet aozet an dilennadegoù demokratel kentañ. D’an oad 75 bloaz e teuas Mandela da vezañ prezidant Suafrika.\nE 1964 e oa neuze ret-mat da Vandela kavout peadra da lakaat an amzer da dremen buanoc’h ha dreist-holl en ur mod speredekoc’h. Petra ober en toull-bac’h ? Klask dreistbevañ da gentañ, a soñj din... Kalet e oa ar vuhez pemdeziek evit ar brizonidi bolitikel, dreist-holl evit ar re zu o c’hroc’hen. Ne vefe morse torret nerzh ha youl Mandela en toull-bac’h. Nac’h a rae da skouer lavarout « baas » (mestr) d’e ziwallerien. Met ne nac’he ket mont e darempred ganto en o yezh, an (...)"\nAr pennad a-bezh a zo da lenn en Al Liamm 402.


2017 - Kronikenn 1/9 - An Aotrou Uzel, person Groe (1695-1717) - Emglev Bro an Oriant\n2017 - Kronikenn 1/9 - An Aotrou Uzel, person Groe (1695-1717) >\n« An Aotrou Uzel, person Groe, (1695-1717) »\n« Yann-Ber Kalloc’h da 20 vlez, diàr levr Léon Palaux »\nUr ger bennak a-raok\nEtre miz Gwengolo 1908 ha miz Eost 1909 e voe embannet, e-barzh « La Croix de l’Île de Groix », kannadig-parrez an enezenn, buhezskrid ur person kozh, an Aotrou Ewan Uzel. E meur a lodenn e voe graet, get an hirik ma oa. Nav fennad a zo en holl, adal an niverenn 284, d’an 6 a viz Gwengolo 1908, betek an niverenn 295, d’ar c’hentañ a viz Eost 1909.\nSkrivet e oa bet ar pennadoù-se, en amzer ma oa an aotrou Eugène Corignet person e Groe. Mignon e oa get Yann-Ber Kalloc’h, ha merour ar c’hannadig. Doc’h ma lenner e levr Léon Palaux  , ne oa ket bet hep poan en doa gellet lakaat embann e bennad. Bec’h a lakae ivez gober d’ar barrez koumanantiñ da Zihunamb, derc’hel d’ar brezhoneg, deskiñ d’ar vugale er lenn. Met digaz a-walc’h e chome personed Groe, kaer en doa Kalloc’h predeg…\nAfi, daet e oa da benn atav evit an heuliad pennadoù-mañ. Ret eo gortoz ar penn diwezhañ anezhe evit gouiet penn da anv an oberour : Kallouh Pras.\nSetu atav ur skrid n’eo ket anavet get kalz a dud. Ne oa ket bet lakaet e levr Palaux, ne oa ket bet kaset da Zihunamb kennebeut.\nKomzet e oa bet din, get Lucien Gourong, a « La Croix de l’Île de Groix » hag a oa bet advoullet e stumm levrioù er blezioù diwezhañ, ul labour graet re vuan e gwirionez, ha tennet anezhañ, oc’hpenn kement-se, an nebeud pennadoù brezhonek a oa bet embannet e-barzh. Aet e oan neuze àr lec’hienn Dielloù ar Morbihan. Ha dre-zegouezh, en ur follennata ar gazetenn (a gement ma c’heller en ober diàr ur skramm !) e oan degouezhet get skrid Kalloc’h.\nMeur a dra a dalvoudegezh a gaver er c’hannadig-se, met e galleg, diàr buhez an dud, ar gevredigezh, ar modoù-beviñ, an enezenn hag he annezidi dre-vras. Fed ag ar brezhoneg ne gaver nemet ur pennadig amañ hag a-hont, ha bihan a dra pa vez graet ar gont : get bizied un dorn e vez trawalc’h evit o c’hontiñ ! An hani a ginnigan deoc’h amañ eo, a-bell, an hirañ hag an talvoudusañ anezhe-holl.\nUn ugent vlez bennak e oa Kalloc’h, ganet e 1888, a p’en doa savet ar skrid-se. Gouiet a rae skriv en un doare yac’h, ha tre da gas ar lennourion da benn ag ar pennad hep tamm poan ebet : donezonet e oa evit ar yezh-plaen, splann e vo c’hoazh diwezhatoc’h en e bennadoù Ar henteu er brezél e dibenn Ar en deulin. N’en deus ket lezet deomp yoc’hoù anezhe. Setu amañ unan a gavan kaer, temzet, dre bep div wezh, get mousfent an oberour.\nUn nebeud notennoù a vo kavet, kement hag aesaat ar lenn hag ar c’hompren.\nAn Aotrou Uzel, person Groe, (1695-1717) - 1/9\n(La Croix de l’Île de Groix 284, 06/09/1908)\nEr blez 1695, an aotrou Mikel Gourdy, person Groe, a zilezas e garg etre daouarn Hon Tad Santel ar Pab, en ur c’houlenn getañ lakaat en e lec’h er barrez an aotrou Ewan Uzel, beleg e Pleheneg. Inosant XII a selaouas e bedenn, ha d’en 10 a viz Meurzh, e Bazilik-Uhel Santez-Mari e Rom, anviñ a rae Ewan Uzel person Groe. D’an 28 a viz Ebrel, Frañsez d’Argouges, eskob Gwened, a zaskore dezhañ madoù an iliz-parrez. Ne oa ket sur gwall bivizik  anezhi, ar baourkaezh iliz – daou-gant dek lur ha tri-ugent a roe pep blez d’he ferson, mes er giz-se e oa ret d’an traoù kerzhet en amzer gent. Skritur Ewan Uzel a gavomp e paperioù kozh ar barrez d’ar c’hentañ a viz Mae.\nPerson anvet hepken e oa Mikel Gourdy. Biskoazh n’en deus prizet donet da C’hroe. Dav eo deomp neoazh en trugarekaat a-greiz-kalon, en dout roet d’hon enez ur bugul èl an aotrou Uzel. Bout a zo bet, ha trugarez-Doue, c’hoazh a zo a-vern  a veleion ag ar choaz e penn hor parrez-ni, mes hennezh a zeleomp lakaat e anv e-mesk ar re uhelañ, « Ar bugul mat, » a lâr an Aviel, « a ro e vuhez evit e zeñved, » An aotrou Uzel a c’hloestras e enean a-bezh d’ar vro en doa plijet get Doue er galviñ enni. Ne oa Groeiad erbet er boan hep na oa anavet ha sikouret e boan get ar person-se.\n« Brezelioù Loeiz XIV, diàr Belles Histoires de France, Ozouf et Leterrier, Librairie Colin, 1956 »\nLoeiz XIV a oa neuze roue a Frañs, hag ur brezelour aheurtet e oa Loeiz XIV. Dalbezh e veze é klask rezonioù get unan bennak, hep soñjal d’an trebilhoù eac’hus a stlej ar brezel àr e lerc’h. Groe a gavas he lod e gwalleurioù ar prantad-se. Er blez 1674, an Hollandezed a ziskenn en enez, a losk ar pispitoer  hag a-vern a dier arall, a laer 2600 loen ; er blez 1689 ar memes tra. Hag a pan daas Ewan Uzel da chom dre-mañ, brezel a oa c’hoazh.\nGet pevar-ugent lestr anglez hag hollandez an amiral saoz Berckley, ar 4 a viz Gourhelen  1696, a zaas da vouilhiñ a-vaez d’ar Gêrveur. Ar 14, pemp pe c’hwec’h bag em zistag doc’h an terkad  , ha roud da Chroe ! Lezomp bremañ da gomz an aotrou Uzel. En e eurioù-badeziantoù e lenner an dra-mañ :\nEr blez a c’hras 1696, ar 14 a viz Gourhelen, arselin  , Anglezed ha Hollandezed a zouaras e enezenn Groe, a zistrujas, a entanas, a laeras ha tier ha loened. An ilizioù mem a oa bet losket, ar c’hlec’hier kaset gete.\nEwan Uzel, person"\nBrasat  ur glac’har er baourkaezh enez ! Ar wazed ne oant ket er gêr, er mor e oant, marteloded àr lestri ar Roue : ne oa den da zifenn hon douar. Al loened-se, - rak n’eo ket tud ’n hani ’oant, mes loened didruez - a lakae o flijadur d’ober poan d’ar Groeiz ; fondiñ a raent an eost er parkoùier, olijennoù a raent get ar chapelioù, olijennoù  ’Zoc’h ar Gêrveur, seizh lev ac’hanamañ, e veze gwelet d’an noz tier Groe é loskiñ. Hep ti, hep bara, hep dilhad kazimant, ar Groeiz spontet a yae hag a zae dre ar maezoù, e-mesk ar gwad, al ludu hag ar bochennadoù  tan, hañval doc’h aseverioù  . Neuze e tiskoas an aotrou Uzel e galon truezus ha lan a garantez.\n JPCP : Un barde Breton Jean-Pierre Calloc’h -Bleimor - sa vie et ses œuvres inédites 1888-1917, Dr Léon Palaux, Quimper, Librairie Le Goaziou, 1926.\n pivizik : pinvidik, pinvik.\n a-vern : kalz, ur bern, ur bochad.\n pispitoer : presbital.\n Gourhelen : Gouere, Gourneñv.\n terkad : skouadrenn, strollad listri.\n arselin : d’enderv-noz, pa vez an noz é tiskenn.\n brasat ur glac’har : stumm estlamata : pebezh glac’har bras.\n olijenn : tantad, inorzenn, sort a vez graet evit gouel Yann. get an tier.\n bochennad : bodennad.\n aseverioù : asaouerioù, tasmantoù, spesoù.


Mennad ABU a-enep da drevadenniñ Palestina : kounnaret Nétanyahou !\nAccueil / À la Une / Mennad ABU a-enep da drevadenniñ Palestina : kounnaret Netanyahou !\nMaxime TOUZE 24 décembre 2016\nUn diviz istorel e c’hallfe bezañ hini Aozadur ar Broadoù Unanet. Ur mennad a zo bet votet evit kondaoniñ trevadenniñ Israel e Palestina. Pevarzek ezel eus ar bodad o deus votet a-du gant ar mennad 2334, hag ar Stadoù-Unanet zo chomet hep votiñ, hep lakaat o veto evit ar wech kentañ e gwirionez. A-viskoazh eo bet gwarezet Israel gant veto ar Stadoù-Unanet. Prezidant Obama en deus divizet leuskel ur prof da dTrump a-raok mont kuit. E-barzh ar mennad e vez lavaret e ranker paouez gant an trevadenniñ e Palestina, Jeruzalem-Reter ivez.\nHa n’en deus ket daleet Benyamin Netanyahou evit embann ne cheñch netra evitañ ar mennad-mañ. Ha kendalc’het e vo gant an trevadenniñ e Palestina. Daoust da se eo fuloret Ministr Kentañ Israel. Divizet en deus kastizañ ar broioù o doa kinniget ar mennad. E penn-kentañ e oa ur mennozh bet empennet gant Ejipt. Dimerc’her e oa hag an holl a zo bet souezhet gant o intrudu. Donald Trump en deus pouezet da vat war ar prezidant Abdel Fattah Al-Sissi evit ma vefe dilezet ar mennad-se. N’en doa ket c’hoant da gaout darempredoù fall gant ar prezidant nevez neuze o deus tennet o zestenn. Met da c’houde eo bet adtapet gant peder bro all : Venezuela, Malaysia, Zeland-Nevez ha Senegal.\nKinniget o deus rik an hevelep testenn ha dec’h e oa bet votet. Hiziv neuze en deus embannet Netanyahou e vo galvet en-dro kannadourien Israel e Senegal hag e Zeland-Nevez. Dre ma n’o deus darempred ebet gant Venezuela ha Malaysia ne vo graet netra a-enep dezho. Nullet en deus ivez gweladenn Ministr an Aferioù Diavaez senegalat e Israel e miz Genver, nullet ivez an holl brogrammoù skoazell evit Senegal ha nullet ivez donedigezh kannadourien Zeland-Nevez ha Senegal da Israel. Diskouez a ra mat pegen direnket eo Netanyahou gant an afer. Marteze emeur en ur gammdro da geñver politikerezh broioù ar C’hornôg hag Israel.\nPartager la publication "Mennad ABU a-enep da drevadenniñ Palestina : kounnaret Netanyahou !"


Mor Gwenn - Wikipedia\nAr Mor Gwenn (Бе́лое мо́ре, Bièloie more e rusianeg) zo ur pleg-mor er gwalarn da Rusia. Rannet eo diouzh Mor Barents gant ledenez Kola. En-dro d'ar Mor Gwenn emañ neuze ledenez Kola en hanternoz, Karelia er c'hornôg, ha ledenez Kanin er biz.\nKartenn eus ar Mor Gwenn.\nArc'hangelsk eo ar porzh brasañ e goueled ar Mor Gwenn. Unan eus porzhioù bras Rusia eo, hag ur porzh a bouez bras eo bet en istor kenwerzh Rusia gant Europa ha gant ar bed dre vras. Hiziv ez eo ur porzh bras c'hoazh evit morlu Rusia, dreist-holl evit al listri-spluj.\nEn em astenn a ra war ur gorread a 90 000 km², ha 67 m eo an donder well-wazh, 350 m d'ar muiañ.\nUr ganol zo etre ar Mor Gwenn hag ar Mor Baltel.\nAdtapet diwar « https://br.wikipedia.org/w/index.php?title=Mor_Gwenn&oldid=1674732 »\nDernière modification le 13 Kzu 2015, à 11:40\nKemmoù diwezhañ degaset d'ar bajenn-mañ d'an 13 Kzu 2015, da 11:40.


Pajenn:Imitation er Uirhiés Glorius Vari.djvu/331 - Wikimammenn\nPajenn:Imitation er Uirhiés Glorius Vari.djvu/331\nhou cuélou guet admiration ar en trône liguernus a hou cloër.\nTostad a ra me agoni ; me zead ne éellou mui goulen hou ç’assistance ; mæs me halon a gonzou attaüe dohoh.\nMe brononçou mil gùéh a galon en hanhueu sacret a Jesus hac a Vari ; ha me oulen guenoh, ô Jesus ! ma sellehet ol en huannadeu, ol el lusqueu a me halon, durant me agoni, èl quel liés a acte a garanté eit oh hac eit hou Mam santel.\nAh ! men Doué, hou péet truhé dohon ; ne gredan quet laret rac ma on hou servitour. Allas ! me zou bet ur péhour quer bras, ha ne ouyan quet a me mès bet er bonheur de galmein hou justice ; mæs hou péet truhé dohon, rac ma on mab hou servitourés.\nHui e hoès reit teign er græce d’en dout durant ol mem buhé ur gonfiance vras é Mari. M’hou trugairéca, rac ma cresq er santimanteu a gonfiance e mès én hi én ær-men quen terrible eit er salvedigueah.\nMen Doué, Douè a viséricord, ur græce neué a accordet teign, rac ma vennet me sauvein dré beden er Uirhiés-cé doh péhani é tesq demb en Ilis en dout recour é peb amzér, mæs surtout én ær a hun marhue.\nAdtapet diwar « https://br.wikisource.org/w/index.php?title=Pajenn:Imitation_er_Uirhiés_Glorius_Vari.djvu/331&oldid=128094 »\nKemmoù diwezhañ degaset d'ar bajenn-mañ d'an 9 Eos 2018, da 15:32.


Région_Bretagne - Deuit da welet kreizenn dizoleiñ porzh Brest\nPetra a ya d’ober ar raktres diorren ? Petra zo e dalc’h a-fet ekonomiezh hag endro ? Peseurt neuz a vo gant tachenn ar porzh war-lerc’h al labourioù ? Petra eo an energiezhioù mor nevezadus (EMN) ? Kinnig a reer, gant ar greizenn dizoleiñ a yay en-dro diouzh lusk ar chanter (2016-2020), respont d’an holl c’houlennoù-se. Gweloù trimentek eus ar raktres, skeudennoù kozh eus ar porzh, fiñvskeudennoù niverel (gwirvoud kresket pe galloudel...), videoioù... El lec’h-se, 180 m2 dezhañ, e konter, gant doareoù a bep seurt, istor ar porzh hag ar mod eo emdroet, ha diskouez a reer an obererezhioù nevez liammet ouzh an EMN a vo roet bod dezho evel zo dleet e Brest.\nChomlec’h : 12 kae Armand Considère e Brest\nMont e-barzh frank ha digoust\nE-kerzh ar bloaz : Sadorn ha Sul, 10e-12e ha 2e-6e\nVakañsoù skol : Merc’her, Sadorn ha Sul, 10e-12e ha 2e-6e Strolladoù tud ha skolioù : ret goulenn en a-raok\nPadout a ra ar weladenn war-dro 30 munut\nGouzout hiroc’h war ar raktres evit porzh Brest


Journal de Renaud Camus, jeudi 24 novembre 2016\ncréée le vendredi 25 novembre 2016, 17 h 33\nmodifiée le vendredi 25 novembre 2016, 17 h 39Plieux, jeudi 24 novembre 2016, une heure et demie du matin. S’il y a encore des siècles, ils n’en croiront pas leur oreilles : non pas de ce ~~~’~~~~ ~~~~~~~ ~~~~~~~~ ~~~ ~~~~~, ~~~~~ ~~~ ~~~ ~~~’~~~~ ~~’~~~~~~~ pas entendu.\nRésumons : ~~~~~~ ~~~~~~~ se noie dans ~~~ ~~~~~~~~~~~ ~~~~~~~~~~~, ~~~~~~ ~~~~~~~ ~~~~ ~~~~~~~ ~~~~~ ~~’~~~~~~~, ~~’~~~~~~ ~~~~~~~~~~~ ~~~~~~ ~~~ ~~~~~~ ~~~~~ ~~~~~~ ~~~~~~~~~~~~~, ~~~ ~~~~ ~~~~~~~~ ~~~~~~~ ~~~ ~~~~ ~~~~~~~~. ~~~~~ ~~~ ~~~~~ temps deux hommes ~~~~~~~~~~~ ~~~~~~~~~~~, ~~~~ ~~~~ ~~~~~ ~~~~ ~~~~~ ~~~~~~~~~ ~~~ ~~~~~, ~~~ ~~~~~~~~~~ ~~’~~~ ~~ ~~’~~~~~~, ~~~~~~~ ~~~~~ ~~~~~~~~~ ~~~ ~~~~~~~~~~~~~~~~, ~~’~~~~~~~~~~~~ ~~~ ~~~~~~ ~~~~~ ~~~ ~~~~~~~~~ ~~~~~ en toute probabilité ~~~ ~~~~~~~~~ ~~~~~ ~~~ ~~’~~~~~. ~~~ ~~~ ~~~~~ ~~~~~~~~-~~~~ ? ~~~ ~~~~~, ~~~ ~~~~~~~ ~~~~ ~~~~~~~~~~~~~~~, ~~~~ ~~~~~~~~~~ ~~~~~ ~~~ ~~~~~~~, ~~~~ ~~~~~~~~~~~~ ~~~~~~~~, de tout ~~~~~ ~~~ l’invasion — comme ~~~ ~~~~~ ~~’~~~~~~~~~ ~~~~. ~~~~~ ~~~~~~ ~~~~~~ ~~~~~~~~~~~~~ ~~ ~~~~~~~ ~~~~~ ~~~ ~~~~~ ~~~ ~~~ ~~~~~ ?\nUne ~~~~~~~~~~~~~ ~~~~~~~~~~~~~ ~~~~~ ~~~~ ~~~~~~ ~~~~~~ ~~~~~~~ ~~~ ~~~~~~~~~ ~~~ retenais une chambre ~~ ~~’~~~~~~ ~~~~~~~~~~ ~~~ ~~~~~~ ~~~~~~ ~~~ ~~~~ ~~~~~~~~, ~~~~~~ ~~~~~~-~~~~~, ~~~ ~~~~ ~~~~~~~~~~~~ ~~~ ~~~~~~~~~~~~~~ ~~~~~~~~~ ~~~~ ~~~~~~~~~~~ ~~~ ~~~~~~~ ~~~~~~~~~~~~ ~~~~ ~~~~~~~~~. ~~~ ~~~~~~~~ ~~~~~~~ s’il serait possible ~~’~~~~~~~~ ~~~~ ~~~~~~~~ ~~~~~ ~~~~ ~~~~~~~ ~~~~~~. ~~~~~ ~~~~~~ ~~~~~~~ ~~~ double porte, ~~~~ ~~~~~~~~~~~ ~~~~~ ~~~~ ~~~ ~~~~~~~ ~~~~~~~~~~~~ ~~~ ~~~~~~~~ ~~~~~~~~~, ~~~~ ~~~~~~~~~~~ ~~~~~~~~~~~~~~~ ~~ la réceptionniste d’un ~~~~ ~~~~~~ ~~~ Nîmes.\n« ~~~~~~~ porte ?\n— ~~~~, ~~~~~~, deux portes, ~~~ ~~~~~ préférez.\n— ~~~ ~~~~, ~~~~~~~ ~~~ ~~~~ ~~~~~~~~~ ~~’~~ ~~~~~ portes.\n— ~~~ ~~~~~ ~~~, ~~’~~~~~~ ~~~~~~~~~~ dans une de ~~~~~~~ ~~~~ ~~~~~ ~~ ~~’~~~~~~, ~~~-~~~~~~~ ~~~ ~~’~~~~~~~, ~~~~~ ~~ ~~~~ ~~~ ~~~~~ ~~~~~ portes.\n— ~~~ ~~’~~~~ ~~~~ ~~~~~ ~~~~~~ ~~~~~ ~~~~~~~~~, ~~~~~~, ~~~~~ ~~~~~~~~~ communicantes.\n— ~~~~, non, une seule ~~~~~~~~, ~~~~~ ~~~~~ ~~~~~ portes.\n— ~~~~~ ~~’~~~~~~ ~~~~ ~~~, Monsieur…\n— ~~~~~ ~~~~~~, ~~’~~~~~~ ~~~ ~~~~~ ~~~~~~~~~~ et…\n— ~~~~, ~~~ ~~~~~ ~~~~~~~ ~~~~ ~~~~… »\nLe ~~~~~~ ~~~~~~ ~~~~~~~~~ à chaque seconde ~~~~~~ ~~~~~~~~, ~~~ ~~~~~~~~~~~~~~ ~~~~~~ ~~~~~~~ ~~~’~~~~~ ~~~~~~ ~~~~~~~~ ~~ ~~~ ~~~~. ~~’~~~~ ~~~~~~~~~~ ~~~ ~~~~~~~~~~~~, ~~~~~~~~~~, ~~~~ ~~~ ~~~ ~~~~~ ~~~~~~ ~~~’~~~ ~~~~ ~~~~~ double porte, ou deux portes, ~~~~~ ~~~~~~~~~~ ~~~~~ ~~~~~~ double issue, ~~~~~~ ~~~ ~~~~~~~~, ~~~~~ ~~~~~ ~~~ ~~~~~ ~~~~~~~, ~~~~~ ~~~~~~~~ ~~~ ~~~~~~ ~~~ ~~~~ ~~~ ~~~~~~~, ~~~~~~~~~~ ~~~ ~~~~~~~~~ ; ~~~ ~~~’~~~~~ n’entrevoyait pas du ~~~~~ ~~~~~ ~~~~~~~ successives, ~~~~~~~~~~. ~~’~~~~~~~ ~~~ ~~’~~~~~~~~~~ ~~~~~~. ~~~ ~~~~~~~~ ~~~~~~~~~ ~~’~~~~~~~~~~ ~~~~~~. ~~~~ ~~~~~~~~~ ~~~’~~~~~ ~~’~~~~ ~~~~~ ~~~~. ~~’~~~~~~~~~ ~~~ ~~~~ ~~~ ~~~~~ ~~~ ~~~~~~~ fou. Les autres ~~~~~~~~~ ~~~~ ~~~ ~~~~~ ~~~ ~~~~~~, ~~~ ~~~ ~~~~~~~, ~~~ ~~~ ~~~~~~, ~~~ ~~~ ~~~~~~~~ ~~~~ ~~~~~~~~~~.\nvoir l’entrée du jeudi 24 novembre 2016 et son image dans Le Jour ni l’Heure


Stumm merket (yezhoniezh) - Wikipedia\nStumm merket (yezhoniezh)\nEr yezhoniezh e vez implijet an termen stumm merket (saoz: marked form) evit komz eus furm nann-diazez ur ger keit ha ma vez graet stumm amverk eus ar furmoù diazez, da skouer e brezhoneg\nStumm amverk: diazez\nRak talvezout a ra evit ober dave koulz d'ar bared evit d'ar parezed.\nStumm merket: nann-diazez\nRak ur stumm ispisial an hini eo implijet evit ober dave d'ar parezed nemetken.\nPeurliesañ e vez implijet furmoù amverk evit talvezout da lemma, da skouer penngerioù en ur geriadur.\nRet eo anzav n'eo ket hemañ ur c'healresis-tre ha n'eus reolenn strizh ebet evit goût pe hini azo ur furm mrket ha pe hini a zo ur furm amverk.\nDisheñvel eo ar fed ma vez merket ur stumm bennak pe get ("stumm merket" pe "stumm amverk") diouzh un termen heñvel all implijet e yezhoniezh "merk", rak daoust ha ma c'hell klotaat ar fed m'en deus ur furm amverk merk yezhadurel ebet, evel da skouer an nominativel er yezhoù indezeuropek, ne glot ket ret atav an daou stumm dre evel da skouer e latin ma vez implijet merkoù yezhadurel gant furmoù amverk. Diouzh an tu all e c'hell talvezout an diouer a verkoù ("merk mann") evit stummoù merket nann-diazez evel al liester genitivel anvioù zo e ruseg.\nKrouet ha diorroet e oa bet ar c'heal war dachenn ar yezhoniezh gant Skol Paga anvet ivez Kelc'h Yezhoniezh Praga, da gentañ holl war dachenn resis ar fonologiezh ha war an dachenn-mañ ec'h eo unan eus ar c'healoù epnnañ c'hoazh.\nLedanaat e oa bet an termen da c'houde hag implijet e vez war tachennoù evel ar vorfologiezh, ar gevreadurezh pe ar semantik.\nAdtapet diwar « https://br.wikipedia.org/w/index.php?title=Stumm_merket_(yezhoniezh)&oldid=1788658 »\nKemmoù diwezhañ degaset d'ar bajenn-mañ d'an 3 Ebr 2018, da 19:39.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan) (KildareStreet.com)\nResults 1-20 of 837,240 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Aindrias Moynihan)


Carol Iañ - Wikipedia\nCarol Iañ (20 Ebrel 1839 – 10 Here 1914), priñs Hohenzollern-Sigmaringen, a voe e penn Roumania etre 1866 ha 1914. Dilennet e voe da briñs (Domnitor) Priñselezhioù Unanet Moldavia ha Valakia d'an 20 a viz Ebrel 1866, goude diskar ar priñs Alexandru Ioan Cuza.\nCarol Iañ, roue Roumania\nPa darzhas ar brezel etre Rusia ha Turkia (1877-1878), e roas Carol skoaz da Impalaeriezh Rusia hag embannet e voe dizalc'hted Roumania, a gemeras lec'h Priñselezhioù Unanet Moldavia ha Valakia, d'an 9 a viz Mae 1877. Diwezhatoc'h en em anvas Carol da roue Roumania, d'ar 26 a viz Meurzh 1881. Gant skoazell an impalaer gall Napoleon III e pignas ar priñs Carol war an tron, daoust da enebiezh an Impalaeriezh Otoman ha da zisfiz Impalaeriezh Aostria-Hungaria hag Impalaeriezh Rusia. Roue kentañ ar vro e oa, hag an hini kentañ eus un tiegezh hag a oa da ren betek 1947, pa zeuas Roumania da vezañ ur republik.\nGantañ e voe renet arme Roumania e-pad ar Brezel etre Turkia ha Rusia ha gantañ e voe renet ar soudarded eus an arme rouman ha rusian e-pad seziz Plevna. Gant feur-emglev Berlin, goude trec'h Rusia war an Impalaeriezh Otoman, e 1878, e voe anavezet da vat dizalc'hted Roumania.\nDindan ren Carol Iañ e voe frankiz a-walc'h e Roumania ha tamm-ha-tamm e voe savet ur stad stabil.\nDimeziñ a reas Carol d'ur briñsez alaman, Elisabeth Wied, d'ar 15 a viz Du 1869. Ur verc'h o devoe, Maria, hag a varvas da dri bloaz hanter. Carol n'en devoe bugel all ebet, ar pezh a dalveze e oa e vreur Leopold a oa da gaout ar gurunenn war e lerc'h. Met e 1880 e voe dilezet e wir gant Leopold. Mab henañ Leopold, ar priñs Wilhelm a zilezas e wir d'ar gurunenn ivez e 1886, ha neuze en em gavas an hêrezh gant an eil mab, Ferdinant, a zeuas da vezañ roue goude marv Carol Iañ.\nAdtapet diwar « https://br.wikipedia.org/w/index.php?title=Carol_Iañ&oldid=1866241 »\nDernière modification le 21 C'hwe 2020, à 17:48\nKemmoù diwezhañ degaset d'ar bajenn-mañ d'an 21 C'hwe 2020, da 17:48.


Pajenn:Marigo - Buez ar Saent.djvu/276 - Wikimammenn\nPajenn:Marigo - Buez ar Saent.djvu/276\nBuez Per Gonzalez.\nlite a ziarbenne e bredicationou, hac a zispose ar bec’herien d’ar binigen : evelse ivez e convertisse an darn-vuya eus e auditoret.\nMæs Doue, pehini ne falle quet dezàn hebquen santifia e servicher dre an actionou santel ha burzudus-ze, mæs c’hoas purifia e vertuz dre an tribulation, a bermetas ma voe emprouet dre temptationou bras, pere na zlie nemet da renta e vertuz puroc’h ha caëroc’h. Ur vreg, pehini a gundue ur vuez fall, o veza en sollicitet da bec’hi, an den santtel, evit mouga an tàn infernal-ze, en em daulas dirazi var ar glaou beo en ur lavaret dezi : va merc’h, chetu amâ ar remed bras eus ho clènvet. Ar vreg-se estlamet en em lequeas da grial misericord, da c’houlen pardon digant Doue ha digant ar Sant, ha d’e bidi d’en em denna dious an tàn ; ha distrei a eureu quer parfet ous Doue, ma tremenas an nemorant eus he buez en exerciç eus ar binigen.\nErfin, ar servicher bras-mâ da Zoue en ur brezec er bloaz 1240 er guær a Duy e Galiç, a gouezas clàn. Petra bennâc ma oa uset gant an oll fatig en devoa bet, ha m’en em sante sempl, ne heanas quet da labourat epad ar sizun santel ; ha, goude beza recevet d’ar Sul-Fasq e oll sacramanchou, gant ur fervor nevez, e tremenas eus ar vuez mortel-mâ da ur vuez eürus ha glorius.\nAn aël a servich da netaat an yd, da separi ar greun dious ar plous ; an tourmant a zeu da greaat ar guez, en ur ober dezo poulsa griziou dounoc’h en douar, an agitation eus ar mor a vir na zeu d’en em gorrompi, an ærc’h a dom an douar ; ar goumbat a emprou couraich an den ; an infirmite a gonserv an humilite ; hac an demptation a servich da emproui hor fidelile hac hor c’harantez e quêver Doue.\nAn aour hac ar plous a lequeer en tàn ; mæs an aour a vez pureet ha rentet caëroc’h gant an tàn, hac ar plous a zeu da sevi. Penaus en em gomportit en demptation ? Ha c’huy so aour ? Ha c’huy so plous ?\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/276&oldid=134384 »


2004 - Bremañ\nCry Engine a zo ul lusker tresel hag a servij da sevel c'hoarioù video.\nGant ar studio Crytek e voe krouet e 2004, hag implijet evit ar wech kentañ evit amprouiñ ar gartenn dresel Nvidia. Ken mat e voe disoc'hoù an amprouadenn ma voe savet ur c'hoari diwarni, deuet da vezañ an heuliad c'hoarioù video Far Cry.\nKenderc'hel a ra al lusker CryEngine da vezañ implijet ha gwellaet hiziv-an-deiz c'hoazh evit bezañ implijus war ar savennoù nevez a degouezh e bed ar c'hoarioù video.\nCrytek hag Ubisoft eo implijerien bennañ Cryengine, met dibabet ez eus bet reiñ an dro da saverien c'hoarioù video nann arbennikaet d'e implijout gant ur stumm Pay What U Want ("Paeit ar pezh a fell deoc'h") . Ubisoft a implij al lusker gant ur stumm perc'hennet gantañ e-unan, anvet Dunia Engine, evit kenderc'hel gant an heuliad c'hoarioù video Far Cry.\nHervez ar c'heloù diwezhañ, adprenet eo bet CryEngine e miz Ebrel 2015 gant Amazon evit US$ 50–70 milion. Dre-se e vefe deuet war-wel e miz C'hwevrer 2016 un doare CryEngine adsavet gant Amazon hag anvet Amazon Lumberyard.\n1 CryEngine 1\nCryEngine 1[kemmañ | kemmañ ar vammenn]\nGwezenn dioroadur ar motor grafik Cryengine\nCryEngine 1 zo ul lusker c'hoarioù video implijet da zigentañ evit amprouiñ ar gartenn video Nvidia. Ken brav e oa deuet gant ar sevenerien ma voe roet lañs d'ur c'hoari adal an amprouadenn-se, anvet Far Cry. Pa voe embannet kartennoù tresel a c'helle embregiñ ar stummoù Pixel 3.0 ha skeudoù Vertex, Crytek a loc'has CryEngine 1.2, a embreg an holl stummoù tresel nevez-se evit kaout c'hoarioù bravoc'h c'hoazh. Diwezhatoc'h e sevenas Crytek ar stumm CryEngine 1.3, o reiñ an tu da implij ar gouloù doare HDRI (High-Dynamic-Range Imaging).\nAl lusker zo bet lakaet dindan lañvaz evit NCsoft pa voe savet o c'hoari doare MMORPG, Aion: The Tower of Eternity. D'an 30 a viz Meurzh 2006, Ubisoft a brenas an holl wirioù e-liamm war an heuliad c'hoarioù Far Cry hag ur gwir didermen da implijout stumm Far Cry al lusker tresel.\nArc'hweloù[kemmañ | kemmañ ar vammenn]\nOstilhoù evit an hentoù ha stêrioù\nOstilh sevel kirri\nReizhiad evit kemm mare an devezh\nTrouzioù an endro\nUr c'hoarier o c'hoari da Far Cry 3, ma weler perzh an tresoù degaset gant al lusker CryEngine : bev-buhezel eo ar janglenn\nCryEngine lec'hienn ofisiel\nTwitter ofisiel Cry Engine\n↑ (fr) Next Inpact, 16/03/2016\nAdtapet diwar « https://br.wikipedia.org/w/index.php?title=CryEngine&oldid=1702808 »\nMotorioù c'hoarioù video\nKemmoù diwezhañ degaset d'ar bajenn-mañ d'an 17 Mae 2016, da 18:01.


Levr pevare - Chap. II. - Wikimammenn\nLevr pevare - Chap. II.\nVictor Guilmer, 1836 (p. 318-321)\n◄ Eus a c’hrandeuriou Mam Doue. Mercou a henvelidigues etre Jesus ha Mari. Eus a c’hloar Mari en êe. ►\nPet promessa, pet figuren, pet symbolen, el lesen ancien, pere, о c’hannonç Jesus, oc’h annonç ive oc’h-unan, ô Mari !\nJesus a so bet dibec’h dre natur, ha c’hui, delivret dre c’hraç, dioc’h ar pec’het originel, a so bet exant a hep pec’het actuel, memes am disterra.\nMab Doue ranfermet en hoc’h entraillou chast, n’en deus great ganeoc’h, epad nao mis, en eur feçon, nemet eur memes tra.\nEpad e vugaleaich, er magac’h gant hо substanç, pehini a deue da veza ive e substanç.\nEn e vues cuset, en deus passeet tregont vloas ganeoc’h, hac ho poa ho taou ar memes ty, ar memes madou, memes exerciçou, memes santimanchou.\nEpad ma presegue an aviel, e partachoc’h e labourou, qement ha ma voue possubl, hac epad e bassion, e partachoc’h ive e vеs hac e gonfusionou.\nJesus a so bet an humpla, an douça, ar charitapla, ar patianta eus an oll dud ; c’hui, ô Mari ! a so bet ar batianta, ar charitapla, an douça, an humpla eus an oll merc’het.\nE Jesus e ma an assamblaich eus an oll berfectionou divin, enoc’hui an assamblaich eus an oll berfectionou crouet, mæs en eur fæçon qen excellant, ma tispariss oll berfectionu an Æles hac ar Sænt dirac ho re-c’hui.\nJesus en deus ho rentet qen henvel ountan, dre ar brassa vertuziou, ma en deus great ac’hanoc’h un imaich beo anezan e-unan.\nEvel Jesus, oc’h eus en em gonservet yac’h ha divrein er bes.\nRessuscitet eo dre e buissanç e-unan ; c’hui a so ressuscitet dre eur privilaich particulier en deus accordet deoc’h. Evel Jesus oc’h pignet en êe, corf hac ene. Eno eo asezet en tu deou d’e dad ; c’hui a so asezet en e guichen.\nJesus a so oll-galloudec dreizan e-unan ; c’hui a so oll-galloudec dre ho mab, pehini en deus ho carguet da zistribui an tensoriou eus e c’hraç.\nJesus a so ar mæstr eus an êe hac eus an douar ; c’hui a so rouanes an Æles hac an dud.\nPartout e lec’h ma zeo adoret Jesus, e zoc’h ives henoret. N’en deus qet a galon consacret d’e garantes na ve ive antieramant consacret deoc’hui.\nN’en deus qet a ilis savet en henor da Jesus ne deffe un auter benac pe un imaich en hoc’h enor.\nAn hano douç a Vari na ves jamæs dispartiet dioc’h an hano douç a Jesus, e guinou hac e calonou ar guir dud fidel.\nAn ilis a unis alies, en he offiçou, ho meuleudiou d’ar re a ro da Jesus. Celebri a ra ar mysteriou eus ho pues, evel ma celebr ar mysteriou a vues Jesus.\nJesus a so roue an amseriou, sourcen ar c’hraç, hon alvocad e qever an Tad, an Doue a visericord, an Doue a bep consolation, sclêrigen ar bed.\nHa c’hui a hanvomp, gant an ilis, rouanes ar bed, rouanes an êe, hon alvocades, mam ar c’hrac, mam a drugares, consolation ar re affliget, eur stereden pehini, var ar mor eus ar bed-ma, a gundu hor c’hamejou varzu ar pors eus ar silvidigues.\nGraçou eternel ra vezo rentet da Jesus da veza accordet deoc’h an oll faveuriou hac an oll brivilaichou pere a gonvene da un hevelep mab da rei da un hevelep mam.\nAh ! Guerc’hes santel, mar deo eus ar re henorapla deoc’h ar c’honsiderationou pere e teuan da ober en ho presanç, e zint eus ar re zouça d’am c’halon ha d’an oll galonou pere ho car.\nAdtapet diwar « https://br.wikisource.org/w/index.php?title=Levr_pevare_-_Chap._II.&oldid=113640 »


Archives des sant maloù - Bretagne Info\nD’ar merc’her 5 a viz Ebrel da 6e noz e vo degemeret gant Digital Saint-Malo er c’hCamBuzz taol-lañs Qwant .BZH ur c’heflusker enklask doujus evit buhez brevez an implijerien.\nDispleget e vo d’ar c’houlz-se gant krouerien Qwant abalalour da betra e c’hell bezañ un dibab talvoudus da geñver Google ha penaos e c’hell reiñ lusk d’an ekoreizhiad niverel e Breizh.\n18,5 milion a euroioù zo bet rastellet e penn-kentañ ar bloavezh, ha dibabet eo bet Sant-Maloù hag ar c’hCambuzz evit lidañ doare Breizh ha brezhonek Qwant. Emichañs e vo gwelet kalz tud evit gellet eskemm gant implijerien hag aktourien an niverel breizhad a-benn gwelet ar pezh a c’hellfe bezañ graet asambles.\nProgram : kinnig Qwant BZH, eskemmoù digor diwar-benn divezouriezh ar web e Breizh, ar stourm enep monopoloù ar web, ar gwirioù diazez ha kement zo tout…\n– Eric Léandri, Prezidant Qwant\n– David Rouxel, Krouer Smiile\nMont-e-barzh digoust ha digor d’an holl, gwelloc’h enskrivañ.


Mile 22 - Wikipedia\nMile 22 zo ur film spiañ stadunanat embannet e 2018 ha sevenet gant Peter Berg hag an istor gant Lea Carpenter. Diazezet eo bet ar senario war un istor gant Carpenter ha Graham Roland. Aktourien ar film eo Mark Wahlberg, John Malkovich, Lauren Cohan, Iko Uwais, ha Ronda Rousey. Heuliañ a reer ur skipailh stourm eus ar CIA savet gant ofiserien adsoudarded eus nerzhioù tirlu ar Special Activities Division. Karget eo ar skipailh stourm da ambrougañ un den hollbouezus war-hed 22 mil (35 kilometr) betek ul lec'h eztennañ met en ur vezañ chaseet gant ar gouarnamant. Ar pevare gwech eo e vez Berg ha Wahlberg o kenlabourat, goude Lone Survivor, Deepwater Horizon, ha Patriots Day.\nAr film a zo bet embannet e Stadoù-Unanet Amerika d'ar 17 a viz Eost 2018. Rastellet ez eus bet gantañ 66 milion a zolaroù dre ar bed. Dre vras eo bet degemeret fall a-fed buruteladennoù, o deus lavaret e oa "confusing and a chaotic mess", ouzhpenn bezañ burutellet fall a-fed al lodennoù fiñvus. Roll Uwais a zo bet degemeret mat.\nMile 22 war IMDb\nMile 22 war Rotten Tomatoes\nAdtapet diwar « https://br.wikipedia.org/w/index.php?title=Mile_22&oldid=1840640 »\nDernière modification le 2 Gou 2019, à 10:38\nKemmoù diwezhañ degaset d'ar bajenn-mañ d'an 2 Gou 2019, da 10:38.


Aman Mikael Andom (1924 - 17 a viz Du 1974) a oa ur soudard hag ur politikour etiopian eus Eritrea, prezidant kentañ Etiopia goude ma voe roet lamm d'an impalaer Haile Selassie.\nLesanvet e voe Leon an dezerzh goude e drec'hioù war arme Somalia da vare ar brezel etre an div vro (1963-1964). Daoust da se e voe roet e sac'h dezhañ gant an impalaer abalamour m'en doa kaset tagadennoù war tiriad Somalia pa oa bet lâret dezhañ chom hep ober.\nE 1974 e voe bac'het an impalaer, kemeret ar galloud gant an Derg ha lakaet Aman Andom da brezidant d'an 12 a viz Gwengolo. Dizemglev a savas buan etre Andom hag izili all an Derg ha lamet e voe e garg digantañ e miz Du 1974. D'ar 17 a viz Du e voe lazhet pa oa argadet e di gant soudarded.\nGouarnamant an Derg Aman Andom · Mengistu Haile Mariam · Tafari Benti · Mengistu Haile Mariam\nRepublik pobl Etiopia Mengistu Haile Mariam · Tesfaye Gebre Kidan\nRepublik kevredadel Etiopia Meles Zenawi · Negasso Gidada · Girma Wolde-Giorgis\nAdtapet diwar « https://br.wikipedia.org/w/index.php?title=Aman_Andom&oldid=1528693 »\nKemmoù diwezhañ degaset d'ar bajenn-mañ d'an 29 Gwe 2013, da 13:03.


Leo Perutz (2 a viz Du 1882 e Praha - 27 a viz Eost 1957 e Bad Ischl) a oa ur skrivagner alamanek eus Aostria.\nEus ur familh yuzevien e oa. Ober a reas studioù matematik e Vienna ha goude-se e kavas labour gant ar gompagnunezh Assicurazioni Generali e Trieste (a oa en Impalaeriezh Aostria da neuze). Gloazet e voe war talbenn ar Reter e-pad ar Brezel-bed Kentañ. E-pad ar brezel e embannas e levr kentañ, Die dritte Kugel. Beajiñ a reas er bloavezhioù 1920, da Dunizia, d'an Unvaniezh Soviedel. Embann a reas levrioù all ha tamm-ha-tamm e tapas brud.\nDegemeret e voe gant Gorsedd Breizh e Rieg e 1927 ; diwar neuze e voe mignon gant Taldir Jaffrennou ha skoazell a roas d'ar gelaouenn An Oaled hag e anv a weler e-touez madoberourien ar gelaouenn. Ur skrid bennak gantañ a voe embannet gant An Oaled.\nE 1933 e voe berzet unan eus e levrioù, St. Petri Schnee, gant an nazied. E 1938 e tec'has da Balestina. Ober a reas e annez e Tel Aviv. Alese e kasas lizhiri da zifenn Frañsez Jaffrennou, a oa bet harzet ha toullbac'het e fin an Eil Brezel-bed : an eil da brokulor lez-varn Roazhon, d'ar 16 a viz Gouere 1945, hag egile d'ar jeneral de Gaulle, d'ar 1añ a viz Here 1945.\nAdalek 1954 e tistroas da Aostria, evit e vakañsoù. Pa oa o vakañsiñ e Bad Ischl, e-kichen Salzburg, eo e varvas d'ar 25 a viz Eost 1957.\nDas Mangobaumwunder. Eine unglaubwürdige Geschichte (1916)\n↑ An Oaled, niverenn 67, kentañ trimiziad 1939 : \n↑ Le marquis de Bolibar, An Oaled, trede trimiziad 1928\nAdtapet diwar « https://br.wikipedia.org/w/index.php?title=Leo_Perutz&oldid=1888332 »\nDernière modification le 20 Du 2020, à 11:34\nKemmoù diwezhañ degaset d'ar bajenn-mañ d'an 20 Du 2020, da 11:34.


Merc'h e oa da Henri Boland, ur c'hazetenner Belgiat  hag en devoa kuitaet e vro da heul un afer bolitikel hag arc'hantel  ha d'e wreg Marie Josépine Pasques, a-orin belgiat eveltañ. En Arcueil en em stalias H. Boland hag e diegezh a seizh bugel, Adrienne o vezañ an hini diwezhañ ; skrivagner levrioù touristañ evit an Touring-club de France hag an ti-embann Hachette e oa an tad pa varvas trumm d'an 19 a viz Here 1909 \nDaoust d'he zemz-spered – ur spered dies a blac'h eo bet a-viskoazh, meur a wec'h e voe lezet peg ouzh an douar abalamour da gannañ kamaladed skol – e voe gopret gant Caudron evel levierez-amprouiñ adalek ar 1añ a viz C'hwevrer 1920. . Evel ar re all e krogas gant ar vicher a levierez : kas nijerezioù d'ar brenerien. Buan avat e roas da c'houzout e oa mennet da gaout he nijerez dezhi, ha sevenet e voe he het goude m'he devoa graet ul looping.\nD'ar 25 a viz Eost 1920 avat e voe Adrienne Bolland ar vaouez kentañ o vont eus Bro-C'hall da Vro-Saoz dreist Mor Breizh , ar pezh a zegasas dezhi pardon he fatrom ha brud dre ar c'hazetennoù.\nAn Andoù[kemmañ | kemmañ ar vammenn]\nD'ar 1añ a viz Ebrel 1921 da 6 eur beure e tibradas ar G.3 e Mendoza – hep nadoz-vor, uhelventer na kartenn ebet – war-du Santiago dre Ode Uspallata (3 832 m) ha troad ar menez Aconcagua (6 960,80 m). Koll he hent a reas al levierez etre ar menezioù uhel, stourm a reas he nijerez ouzh an avelioù kreñv ha yen-sklas a vire outi a nijal buanoc'h eget 50 km/h ; da 4 200 m e nije re uhel, ha hep werenn-dal d'he gwareziñ e teuas gwad e fri ha genoù Adrienne, skornet e voe he bizied hag he zreid, trellet he daoulagad. Bepred e veze kaset ar G.3 d'an traoñ gant an avelioù, pa welas al levierez al lenn-istrenn  ; da neuze e troas war-du ar Su ha tor ar menez serzh evel ma oa bet lavaret dezhi ober : kaset e voe war-du al laez gant nerzh an avel ha douget betek kompezennoù Chile. Goude un nijadenn boanius a badas 4 eurvezh ha 17 munutenn e pradas e Skol Aerlu Santiago.\nE miz Meurzh 1924, tri bloaz goude an darvoudenn, e voe deroet al Légion d'honneur d'al levierez en enor d'he nijadenn a-dreuz an Andoù.  Daou viz goude, d'ar 27 a viz Mae en Orly (Val-de-Marne hiziv) ez eas ganti rekord an niver brasañ a loopings graet gant ul levierez : 212 en ur ober 73 munutenn gant un nijerez Caudron C-27  ; e 1969 e oa ganti c'hoazh. \nAdtapet diwar « https://br.wikipedia.org/w/index.php?title=Adrienne_Bolland&oldid=1840685 »\nKemmoù diwezhañ degaset d'ar bajenn-mañ d'an 3 Gou 2019, da 15:52.


Pajenn:Marigo - Buez ar Saent.djvu/55 - Wikimammenn\nPajenn:Marigo - Buez ar Saent.djvu/55\nGoude ma en devoa roet ar Sant-mâ d’e Religiuset, exemplou caër a binigen, a vortification, hac a fidelite da viret an oll reglennou, e falvezas da Zoue e rose dezo c’hoas e fin e vuez an exempl eus ur batiantet admirabl, en ur c’hlènvet hir pehini en dalc’has tri bloaz var ar guele , epad pehini e conservas bepret un ær gracius, ur speret bepret ingal, ur peoc’h hac un union vras gant Doue. O veza recevet erfin e Sacramànchou diveza, hac exhortet e vugale d’en em acquita ervad eus o oll deveriou, e rentas e ene eürus d’e Grouer, er bloaz 703, e-tro an oad a bevar-uguent vloaz.\nAr Sant-mâ a studias epad pemp bloaz ar Scritur sacr, evit en em instrui eus al Lesen Doue : En em instruit ive hoc’h-unan, hac assistit en instructionou. Peguement a dud, siouaz ! quen bugale quen re vras, a vev en un ignoranç coupabl ha criminel eus ar pez a aparchant eus o silvidiguez, faut da assista en instructionou !\nEil Reflexion. Beza en devoa un devotion hac ur sourci bras eus an ornamànchou an Ilisou. A ne d’ê quet un dra estranch ha mezus evit ar Gristenien guelet o Ilisou hac an Auteriou consacret da Zoue distruchoc’h alies eguet an tyez e pere e logeont o-unan ! ha guelet an ornamànchou destinet evit ar Sacrifiç divin, disteroc’h eguet ar guiscamànchou a zougont.\nAr Sant-ma, goude beza cunduet ur vuez devot en e yaouanctis, en em dennas en deserz tost d’ar mor e Provanç ; mæs evel ma teue d’e Ermitaich cals a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/55&oldid=134666 »


[ 8131-8145 / 8606 ]\n533 / 20534 / 20535 / 20536 / 20537 / 20538 / 20539 / 20540 / 20541 / 20542 / 20543 / 20544 / 20545 / 20546 / 20547 / 20548 / 20549 / 20550 / 20551 / 20552 / 20\nUr sizhun, un istor : sizhun 20 \n18 a viz Mae 1966. Un dekred-lezenn a embann e rank serriñ govelioù an Henbont, ‘tal kichen an Oriant. Krouet e oa bet an embregerezh e 1860 gant ar vreudeur Trottier, da vare an dispac’h greantel, ...\nUr sizhun, un istor : sizhun 21 \n23 a viz Mae 1901. Ganet eo Joséphine Petton, lesanvet ivez « Fine », e Lambaol-Blouarzhel. E-pad bloavezhioù ha bloavezhioù e lakaas an dud da dreuziñ an Aber Ildud war he bagig.\nUr sizhun, un istor : sizhun 22 \n29 a viz Mae 1949. Distrujet eo skolaj Sant Frañsez Zavier e Gwened abalamour d’un tan-gwall. Aozet e vez an distro-skol d’an 8 a viz Even, hag a-drugarez d’an dud a youl-vat deuet da sikour evit ...\nUr sizhun, un istor : sizhun 24 \n14 a viz Even 1931. Ouzhpenn 5oo den a bign e-bourzh ar Sant-Philibert, ur vag-dre-dan, evit mont eus Naoned da Nervouster. Da vare an distro, da 5 eur abardaez, eo troet an amzer da fall. Un nebeut ...\nUr sizhun, un istor : sizhun 26 \n29 a viz Even 1976. Aet eo ar maout gant Eric Tabarly er pempvet redadeg treuzatlantel saoz. War e vag Pen Duick 6 e lakaas nebeutoc'h eget 24 devezh evit treuziñ ar meurvor Atlantel, eus Plymouth e ...\n10 a viz Gwengolo 1905. An Aotrou Billette de Villeroche, maer Konk-Kerne ha perc’henn ur fritur, a ziviz aozañ ur gouel kengret gant pesketaerien ar vro. Diaes-tre eo an traoù evito hag o familhoù ...\nUr sizhun, un istor : sizhun 37 \n14 a viz Gwengolo 1977.\nErru eo poent an distro-skol evit miliadoù a vugale. E Lambaol-Gwitalmeze e tigor ar c’hentañ skol Diwan, gant pemp bugel hag o c’helenner ha kaner Denez Abernot. ...\nUr sizhun, un istor : sizhun 38 \n18 a viz Gwengolo 1944. Fin an Eil Brezel Bed. Abaoe 1500 devezh e oa aloubet kêr Vrest gant an arme alaman pa zivizas an amerikaned dieubiñ anezhi ha lakaat neuze un termen d’ar brezel spontus-se a ...\nUr sizhun, un istor : sizhun 39 \nFin miz Gwengolo 1949. E-giz bep bloaz abaoe 3 c’hantved e tegemer kêr Vrest Foar Sant-Mikêl e-pad dibenn-sizhun diwezhañ ar miz.\nDont a ra an holl, reoù vras ha reoù vihan, tud a-vicher pe ...